Bolje povezivanje Dunavskog regiona - Počinje projekat DIONYSUS - Pluton Logistics\n2. jula 2020. 2. jula 2020. Milica Milosavljevic\tAgencija za upravljanje lukama, AUL, DAPhNE, DIONYSUS, Dunav, luke na Dunavu, Mreža dunavskih luka\nZajednički sekretarijat Programa Interreg Dunav zvanično je odobrio početak realizacije projekta DIONYSUS od 1. jula 2020. godine. Agencija za upravljanje lukama učestvovaće na pomenutom projektu kao IPA partner.\nDIONYSUS predstavlja nastavak Interreg projekta DAPhNE, pre svega kroz rad organizacije ,,Mreža Dunavskih luka“ čiji je Agencija punopravan član.\nPartneri okupljeni oko konzorcijuma radiće na unapređenju luka u Dunavskom regionu.\nIdeja je da teretne luke na najvažnijoj evropskoj reci postanu postanu uspešna i efikasna transportna čvorišta i povoljni centri za industrijska ulaganja.\nDIONYSUS će trajati 30 meseci, a na njemu će pored Agencije učestvovati relevantne institucije iz zemalja dunavskog sliva kao što su Pro Danube Romania, Saobraćajni fakultet Univerziteta u Beogradu, Luka u Ensu, Luka u Beču i drugi, saopštila je Agencija za upravljanje lukama.\n← Mađarska izlazi na Jadran – Državna kompanija Adria Port kupila 32 hektara u luci Trst\nDodatne zabrane u Austriji na autoputevima A12 i A13 →\nUsvojene uredbe o utvrđivanju lučkih područja u Smederevu i Velikom Gradištu\n7. februara 2019. 6. februara 2019. marko


ponedeljak, 08. maj 2017.\nU nastavku je integralna verzija govora koji je šef srpske diplomatije održao studentima.\nVeliko mi je zadovoljstvo da se nastavlja tradicija studijskih poseta Bečke diplomatske akademije i Klemson univerziteta, Ministarstvu spoljnih poslova Republike Srbije i da imam priliku da novu generaciju studenata međunarodnih odnosa upoznam sa spoljnom politikom Republike Srbije.\nVi dolazite iz različitih zemalja i verujem da imate osnovno znanje o Srbiji koje ste stekli na posredan način, ili iz medija, ili od vaših profesora. Voleo bih da vreme koje ćete provesti u Beogradu ili u još nekim gradovima, iskoristite da Srbiju upoznate na neposredan način i da sami stvorite sliku o njoj. Ukoliko se prepustite gostoprimstvu mog naroda, ako zavirite u našu tradiciju i upoznate makar deo istorijskih vrtloga kroz koji smo kao narod prošli i ako uspete da zavirite u našu dušu, siguran sam da ćete se svojim kućama vratiti bogatiji.\nRazumevanje međunarodnih odnosa je kompleksan zadatak sa kojim se svakodnevno suočavamo. Koliko god dobro poznavali i proučavali međunarodne odnose, konstantnost promena stalno nas tera na nova prilagođavanja i diplomatsko delovanje. Pravi izazov danas predstavlja pronalaženje balansa između nacionalnih interesa i međunarodnih obaveza, kao i prave mere u stepenu političke i ekonomske integrisanosti.\nU prethodnim decenijama Srbija je prošla kroz izuzetno težak period. Raspad Jugoslavije, ekonomske sankcije, kolaps privrede, porast siromaštva, ogroman broj izbeglica i interno raseljenih, prisustvo međunarodnih trupa na delu svoje teritorije, deo je problema sa kojim bi se i mnogo veće zemlje teško nosile.\nTokom perioda Hladnog rata, Beograd je bio prepoznat kao kosmopolitski grad, predstavljao je uzor modernosti i prosperiteta zemljama iza gvozdene zavese. Siguran sam da će vas iznenaditi podatak da su kineske komunističke vlasti slale svoje studente u Beograd, tokom 70-ih i 80-ih godina prošlog veka, da izučavaju jugoslovenski privredni sistem, kako bi najbolja iskustva primenili na kinesku ekonomiju. Nekoliko decenija kasnije, Kina predstavlja jednu od vodećih ekonomija sveta, a Beograd se u međuvremenu suočio sa brojnim problemima.\nPromene koje su se desile u svetu krajem prošlog veka, ostavile su duboke posledice na Srbiju i zemlje u njenom neposrednom okruženju. Uprkos činjenici da je tokom 20. veka srpski narod uvek bio uz saveznike, kao i da je dao ogromne žrtve u oba svetska rata, kraj veka je dočekao optuživan za agresiju i bombardovan 1999. godine unilateralnom odlukom zemalja članica NATO, uz kršenje svih normi međunarodnog javnog prava.\nBio je potreban ogroman napor da se nakon svih ovih događaja uhvati korak sa svetom. Dok su zemlje centralne i istočne Evrope prolazile institucionalnu i društvenu transformaciju kako bi postale ravnopravni član evropske porodice, zemlje u regionu Zapadnog Balkana ostale su na periferiji, kritikovane da su zarobljene u svojim nacionalizmima i bez vizije. Dok je Evropska unija proživljavala svoje najbolje godine, Srbija i region su prolazili kroz period političke nestabilnosti, ekonomske i društvene tranzicije.\nNastojanje međunarodne zajednice da konsoliduje situaciju na Balkanu, kao i naše shvatanje da je integracija u veći ekonomsko-politički sistem najbolje rešenje za uspostavljanje stabilnosti u regionu, doprinelo je da Srbija započne svoju reintegraciju u međunarodni sistem. Otvaranjem evropske perspektive započet je put pomirenja i saradnje među zemljama Zapadnog Balkana. Na ovom putu, svojim aktivnim postavljanjem, naročito poslednjih godina, Srbija je pokazala da poseduje kapacitet da realno i pragmatično sagledava dešavanja na međunarodnoj sceni.\nPotresi kroz koje je Evropa prošla u poslednje dve godine od terorističkih napada u Parizu, Briselu, Nici, Berlinu, preko ogromne migrantske krize i na kraju Bregzita, pokazali su da Evropa nije dosegla punu političku i socijalnu koheziju za jedinstveno delovanje. Pokazalo se da su nacionalni identiteti država članica nadjačali zajednički evropski identitet uprkos višedecenijskoj integraciji. Ovo je dalo vetar u leđa pojedinim zagovornicima stvaranja novih nacionalnih granica na Balkanu, što bi moglo da predstavlja izazov najširih razmera.\nBudite sigurni da Srbija svojim postupcima nikoga ne izaziva i ne predstavlja opasnost po druge. Učestale provokacije nekih naših suseda Srbija je primila mirno i nije reagovala. Čuvajući stabilnost kako u svojoj zemlji, tako i u okruženju, Srbija na najbolji način brani svoje i interese šireg okruženja, pa ako hoćete i cele Evropske unije.\nIstovremeno, u Evropi rastu populizam i ksenofobija, podižu se ograde i zatvaraju granice pred rekama migranata. Nasuprot tome, Srbija pokazuje potpunu političku i društvenu odgovornost. Iako nije članica Evropske unije, Srbija je, prepoznavajući potencijalne aspekte humanitarne katastrofe, pružila medicinsku i humanitarnu pomoć migrantima. Iako je samo tranzitna zemlja i nije njihovo krajnje odredište, Srbija se pokazala kao pouzdan i konstruktivan partner, potpuno koordinirana i sa zemljama u okruženju i sa članicama Evropske unije, kako u sprečavanju ilegalnih prelazaka preko svoje i spoljne granice Evropske unije, tako i u registraciji i kontroli priliva migranata.\nSagledavajući sve promene koje se dešavaju na međunarodnom planu, tražeći najbolji modalitet za očuvanje svojih interesa, Srbija je za spoljnopolitičke prioritete postavila: potpuno očuvanje svog suvereniteta i teritorijalnog integriteta, nastavak pregovaračkog procesa sa Evropskom unijom, dalji razvoj prijateljskih odnosa sa vodećim akterima na globalnom planu, očuvanje mira i stabilnosti u regionu, dobrosusedske odnose i vojnu neutralnost. Čvrsto je rešena da sve nesporazume rešava mirnim putem i da dijalog koristi kao sredstvo saradnje i pomirenja.\nSvoju snagu i odgovornost Srbija je pokazala smogavši snage da se suoči i osudi zločince i zločine koji su se dogodili na prostoru bivše Jugoslavije. Zbog toga i posebno zbog naše obaveze da se oda pijetet i srpskim žrtvama, dosledno ćemo insistirati da se kazne oni koji su vršili zločine nad srpskim stanovništvom.\nSvoju kooperativnost Srbija pokazuje i učešćem u mirovnim misijama Ujedinjenih nacija i Evropske unije. Angažman u mirovnim operacijama je izraz volje i spremnosti države i Vojske Srbije da se preuzmu najsloženiji zadaci u rešavanju savremenih bezbednosnih izazova i podeli odgovornost sa partnerima u uspostavljanju i izgradnji mira i kreiranju uslova za iznalaženje političkih rešenja.\nŽelim da ovom prilikom ukažem i na odnos Srbije i Austrije, iz kojeg može dosta da se nauči. Dve, oduvek povezane države, u jednom dužem intervalu i susedi, u turbulentnim istorijskim događajima, posebno u prošlom veku, svrstale su se na suprotnim stranama, a svojim ulogama na istorijskoj pozornici, ispisale su teške i presudne stranice, čiji je značaj daleko prevazilazio granice obeju zemalja. I posle velikih ratova nastavljen je suživot, kako bi i budući naraštaji imali priliku da upoznaju lepotu bečke arhitekture i simboliku beogradske tvrđave za odbranu Evrope.\nDanas u Beču živi veliki broj Srba, a Austrija je jedan od najvećih stranih investitora u Srbiji. Takođe, obe zemlje principijelno ističu svoju vojnu neutralnost i spremnost da učestvuju u međunarodnim mehanizmima bezbednosti. Trend saradnje i razvoja, po mom dubokom uverenju, u našem je obostranom interesu. Zato bi bilo mudro da se uzavrele strasti na Balkanu ne podgrevaju i da se veštački započeti istorijski projekti vrate tamo gde im je mesto – u prošlost. Beograd je kroz istoriju često bio poslednja linija odbrane Beča i Evrope, ali je i Balkan bio mesto na kojem su, usled nerealnih apetita, padala carstva. Ovu lekciju bismo svi morali dobro da naučimo.\nVoleo bih da vam je ovo moje izlaganja pomoglo da jasnije prepoznate mesto koje Srbija ima u međunarodnoj zajednici, da uvidite njene prave kapacitete, kao i iskrenu želju da postane punopravni član Evropske unije.\nMožda, među vama, u ovoj sali, baš sada, sedi neki budući ambasador koji će službovati u Srbiji i imati priliku da doprinese objektivnijoj interpretaciji pokretačkih faktora regiona i koji će zajedno sa srpskim diplomatama raditi na sprovođenju neke buduće evropske inicijative, u cilju daljeg jačanja saradnje među državama. Nadam se da među vama sede upravo oni koji bi takvu šansu iskoristili.


Tomislav Nikolić: Laž je da sam saradjivao sa Vasilevom oko privatizacije Fabrike stakla u Paracinu – NovostiDana.rs\nBivši predsednik Srbije Tomislav Nikolić odbacio je danas kao laži navode lidera Nove stranke Zorana Živkovića da je Nikolić, dok je bio predsednik, saradjivao s bugarskim biznismenom Cvetanom Vasilevom u vezi s privatizacijom Srpske fabrike stakla u Paraćinu.\nNikolić je u pisanoj izjavi naveo da je fotografija na kojoj je sa Vasilevim, za koju je Živković juče tvrdio da je snimljena na dan privatizacije fabrike, u stvari nastala 10. februara 2014. godine, kada je kako je Nikolić rekao, on „na zvaničan poziv Fabrike stakla“ pustio u rad novu peć za proizvodnju boca i tegli koja je koštala 20 miliona evra.\n„Ko je bio na vlasti 4. maja 2012. godine, kada je Agencija za privredne registre usvojila registracionu prijavu u kojoj su promenjeni podaci kod Srpske fabrike stakla akcionarsko društvo Paraćin“, upitao je Nikolić Živkovića.\nPredsednik Nove stranke Zoran Živković izjavio je juče, u četvrtak, da Srbija štiti bugarskog biznismena Cvetana Vasileva, za kojim je raspisana crvena Interpolova poternica, i odbija da ga izruči Bugarskoj jer „finansira vlast Srpske napredne stranke (SNS) i Socijalističke partije Srbije (SPS)“.\n„Nikolić nije samo stajao, već je i govorio. Bio je sponzor, a gde je on, tu je i (aktuelni predsednik Srbije) Aleksandar Vučić. Fabrika je propala, dugovi su joj opraštani, a slikao se i sa direktorom Srbijagasa Dušanom Bajatovićem (SPS)“, rekao je Živković.\nU martu 2012. godine, Srpsku fabriku stakla u Paraćinu kupio je od Srbijagasa za 35 miliona evra konzorcijum „Glas industri“ na čijem čelu je bugarski bankar Cvetan Vasilev.\nNajveća privatna kolekcija viskija sveta na aukciji, očekuju se milionske cene (VIDEO)


Jeremić: Ne osećam potrebu da se izvinim predsedniku Srbije\nBeta 28. juna 2021. 19:00\nPredsednik Narodne stranke Vuk Jeremić izjavio je da ne oseća potrebu da se izvini predsedniku Srbije Aleksandru Vučiću jer ga je nazvao „izdajnikom“ i ponovo ga pozvao da odgovori zašto je Srbija podržala izbor Albanije za nestalnu članicu Saveta bezbednosti UN u naredne dve godine.\nJeremić je televiziji Juronjuz Srbija (Euronews) rekao da se Vučić iznervirao prilikom dolaska čelnika Narodne stranke stranke u predsedništvo i zbog tog pitanja, te dodao da je predsedniku Srbije ranije postavio isto pitanje, prenela je danas Narodna stranka.\n„Srbija je podržala Albaniju, iako znamo da će u naredne dve godine biti teških trenutaka u medjunarodnoj areni vezanih za Kosovo i Metohiju“, rekao je on.\nJeremić je naveo da je jedan od razloga za Vučićev „besan nastup“ prilikom dolaska čelnika Narodne stranke u predsedništvo“ i afera u kojoj je „na osnovu tajne odluke Vlade Srbije iz budžeta dato 75 miliona evra za gradnju gasovoda do Loznice, odnosno do Rio Tinta“.\nJeremić je rekao da on i čelnici te partije Miroslav Aleksić, Borislav Novaković i Vladimir Gajić nisu otišli u predsedništvo da se tuku, nego da pokažu Vučiću da ga se ne plaše.\nOn naveo i da su čelnici Narodne stranke poslali gradjanima Srbije, ozbiljnu poruku a to je, kako je ukazao, da ih se „ne treba plašiti“.\n„Kada vam se neko agresivno unese u lice i počne da vredja i urla, onda ne možete da mu odgovorite pevušenjem i latinskim citatima, morate i vi da povisite ton da biste ga ukrotili“, naveo je Jeremić.\nOn je istakao da je jedan od razloga zbog kojih Vučić vlada Srbijom „mit o njegovoj superiornosti“, kao i to što je medju gradanima zavladao strah da će izgubiti posao ako ne glasaju za SNS i Vučića i ne fotografišu glasački listić.\n„Poslali smo poruku da se njih ne treba bojati i da vam ne mogu ništa kada im se suprotstavite“, rekao je Jeremić.


KIŠA RIJEŠILA PROBLEM: Ugašeni svi požari, slijedi procjena nastalih šteta – Radio Feral\nKIŠA RIJEŠILA PROBLEM: Ugašeni svi požari, slijedi procjena nastalih šteta\n14/09/2012 Mirza Musanovic\t0 Comments\nJedinice Oružanih snaga, naši prijatelji iz Turske, Hrvatske i Rusije, uz pomoć i kolega iz EUFOR-a, uradili su izuzetno težak, naporan posao. Vatrogasci na terenu su, zajedno s radnicima šumskih gazdinstava i ostalih institucija dali maksimum napora, kazao je Feni pomoćnik ministra sigurnosti BiH za zaštitu i spašavanje Samir Agić, dodajući da su uz pomoć prirode i kiše, svi požari ugašeni.\nMinistarstvo sigurnosti BiH je povuklo sve zahtjeve koje je imalo prema međunarodnim institucijama za pomoć u slučaju prirodne nesreće u obliku požara.\nAgić kaže da se trenutno rade završne aktivnosti na statističkoj obradi kompletnih podataka vezanih za požare kako bi bili proslijeđeni nadležnim institucijama i javnosti.\n– Očekujemo da ćemo u narednom periodu imati i ukupne procjene vrijednosti koje su uništne tokom ovih požara. Razgovarao sam s kolegom Huseinom Hodžićem iz Civilne zaštite Općine Konjic. Prve procjene, prvi pokazatelji su da je na području Konjica izgorilo oko 6.000 hektara zemljišta. Većinom se radi o kvalitetnim šumama tako da samo na području Konjica se procjenjuje da će biti milionske štete, kazao je Agić.\nDodao je da će Ministarstvo sigurnosti, u saradnji s kolegama iz entitetskih uprava civilne zaštite i lokalnim zajednicama, sačiniti jedan dokument i uputiti ga Vijeću ministara BiH na razmatranje s određenim prijedlozima i zaključcima.\n← Poziv političkim subjektima da u fokus svojih kampanja stave prioritete djece\nUHAPŠENI FALSIFIKATORI NOVCA IZ KALESIJE, TUZLE I ŽIVINICA →\nRamić u Potočarima: Učiniti sve da se genocid ne zaboravi\nZmajevi su 21. reprezentacija na svijetu\n19/10/2011 Mirza Musanovic\t0


Advokatska kancelarija Antunovic i Milosevic - Lawyer office Antunovic & Milosevic - Podgorica - Tivat - Naslovna\nMi smo advokatska kancelarija sa kancelarijama u Podgorici i Tivtu (Porto Montenegro), koja pruža sve vrste pravnih usluga na cijeloj teritoriji Crne Gore.\nNaš naročiti fokus leži u oblastima ekonomskog državljanstva i upravljanja investicijama i njihovom usklađivanju sa crnogorskim pravnim sistemom.\nUkoliko ste zainteresovani da ulažete u Crnu Goru i potrebne su vam usluge savjetovanja kako da to učinite na pravno najbezbjedniji i najisplativiji način, ili ste zainteresovani za program ekonomskog državljanstva, stojimo vam na raspolaganju.\nVaš tim pravnih stručnjaka u Podgorici i Tivtu\nAdvokatska kancelarija Antunović & Milošević sačinjena je od tima stručnih i iskusnih advokata, koji pruža pravne usluge u sljedećim oblastima prava - od savjetovanja u nekretninama i investicionim ulaganjima, te bankarstva i finansija, preko prava intelektualne svojine, privrednog, upravnog i radnog prava, do prava stranaca i naplate potraživanja i izvršenja.\nPružamo pravne usluge na cijeloj teritoriji Crne Gore\nNaš iskusan tim pruža usluge u sljedećim pravnim oblastima: nekretnine i investiciona ulaganja, pravo intelektualne svojine, bankarstvo i finansije, privredno pravo, prava stranaca, upravno pravo, naplata potraživanja i izvršenje, radno pravo, porodično i nasljedno pravo i stečajno pravo.\nStručan tim advokata iskusan u svim oblastima prava\nZadovoljni klijenti i uspješne saradnje.\nBogato iskustvo advokatske kancelarije Antunović & Milošević se temelji na velikom broju uspješno realizovanih privrednih, radnih, imovinskih, građanskih sporova, stečajnih postupaka, projekata investiranja kao i brojnih drugih postupaka u svim ostalim oblastima prava.\nZastupamo klijente na cijeloj teritoriji Crne Gore, a naše kancelarije u Podgorici i Tivtu (Porto Montenegro) su centri iz kojih naš tim djeluje.\n+382 67 758 115\n© Advokatska kancelarija Antunović i Milošević Sva prava zadržana


Kako se čulo na panelu pod nazivom "Finansijska inkluzija: put za pravedan rast i privredu bez gotovine", u Evropskoj uniji je od 2014. godine pravo na bankarski račun garantovano zakonom.\nFinansijska inkluzija, koja podrazumeva dostupnost finansijskih usluga i korišćenje bezgotovinskog načina plaćanja, dokazano utiče na privredni rast i smanjenje siromaštva.\nNenad Mijailović, državni sekretar iz Ministarstva finansija naglasio je da je dokazano da postoji korelacija između finansijske inkluzije i privrednog rasta, ali je ukazao na opasnost od agresivnog kreditiranja uz lošu proveru boniteta klijenata, što stvara problem i dovodi u krajnjoj instanci do finansijskih neravnoteža.\nŽeljko Ožegović, državni sekretar u Ministarstvu državne uprave i lokalne samouprave naglasio je da je smanjivanje gotovine u opticaju cilj ove Vlade, ali i način za smanjenje "sive ekonomije".\nPrema njegovim rečima, finansijska inkluzija zahteva aktivne mere za razvoj e-bankarstva i m-bankarstva, a važan aspekt je i motivisanje ljudi da smanje korišćenje gotovog novca.\nOcenjujući da je neophodno povećanje finansijske pismenosti, izneo je ideju o otvaranju info-kioska.\nDodao je da je nagradna igra sa fiskalnim računima tek prva od 68 mera od kojih se očekuje da pruži određeni doprinos edukaciji - da ljudi shvate zašto je potrebno da traže fiskalni račun i zašto je loše da država bude uskraćena za novac koji treba da joj se uplati.


Jeep širi ponudu modela u Evropi - Automagazin\nPrva novina, Jeep Patriot, u Evropi će biti opremljena sa dva motora. Osnovna ponuda startuje sa benzinskim 2,4-litarskim agregatom. Međutim, Evropljane će obradovati mogućnost da izaberu savremeni turbodizel, 2.0 TDI VW agregat. Patriot će u ponudi biti sa dva nivoa opreme: Sport i Limited. Sve verzije imaće pogon na sve točkove, preko sistema Freedom Drive I.\nDruga Evropska novina u Ženevi biće model Commander Overland, koji će već u standardnoj opremi imati luksuzan enterijer. Multifunkcionalni kožni volan ulepšan je detaljima od drveta. U skladu sa kupcima sklonih sjaju i glamuru, Commandre Overland vozi se na hromiranim felnama prečnika 18". I ponuda agregata je kompatibilna sa kupcima visokih afiniteta. Za one najzahtevnije u ponudi je benzinski agregat zapremine 5,7 litara, koji razvija 326 konjskih snaga pri 5.000 o/min i maksimalni obrtni moment od 500 Nm pri 4.000 o/min. Alternativni agregat jeste turbodizel zapremine 3 litra koji razvija 217 konjskih snaga pri 4.000 o/min i maksimalni obrtni moment od 510 Nm u rasponu od 1.600 do 2.400 o/min. Modeli sa oba agregata opremljeni su pogonom na sve točkove Quadra Drive II. Tržišna premijera oba Jeep-ova modela zakazana je za drugi kvartal tekuće godine. Goran Sarić - Automagazin


Osniva se fond za pomoć turističkim agencijama? - TU magazin\nOsniva se fond za pomoć turističkim agencijama?\nEvropsko udruženje turističkih agencija i turoperatora (ECTAA) održalo je sednicu Upravnog odbora u Puli, a najvažnije teme sastanka bile su revizija posebnog postupka oporezivanja turističkih agencija od strane Evropske komisije i stvaranje posebnog fonda za pomoć agencijama\nEvropska komisija je objavila plan kojim je obuhvaćeno evaluiranje učinka Direktive o posebnom načinu oporezivanja turističkih agencija zbog kog su agencije dovedene u zaista nepovoljan položaj.\nOsim toga, na sednici je razmatrano i potencijalno osnivanje posebnih fondova Evropske unije namenjenih za nelikvidnost i pomoć agencijama u kriznim situacijama kao što je pandemije. Razmatra se i promena pravila o vaučerima za zamenska putovanja, pravila o povratu sredstava u slučaju otkazivanja paketa zbog neizbežnih i vanrednih okolnosti, kao i moguće ograničenje avansa koje bi trebali da plate putnici u paket aranžmanima.\nPrethodni tekstRomantična i bajkovita Nemačka\nSledeći tekstUgostitelji u Sloveniji protiv kovid potvrda za goste


[Srbija] Srbija razmatra mogućnosti za jačanje porodica | Opening Doors | The Child Protection Hub Jugoistočna Evropa\n[Srbija] Srbija razmatra mogućnosti za jačanje porodica | Opening Doors\nJačanje porodice i podrška ostanku dece u porodici treba biti jedan od zadataka sistema socijalne zaštite u Srbiji, navodi koordinator kampanje "Opening Doors" Mreže organizacija za decu Srbije - MODS.\nMreža organizacija za decu Srbije - MODS je 25. septembra 2018. godine u Beogradu organizovala konferenciju "Jačanje porodica - pogled na mogućnosti" koja je održana radi diskusije na temu kako sprečiti izdvajanje dece iz porodice i omogućiti stalnu, pravovremenu i odgovarajuću podršku porodicama sa decom. Konferencija je održana u saradnji sa Republičkim zavodom za socijalnu zaštitu i UNICEF-om, pod pokroviteljstvom Ministarstva za rad, zapošljavanje, boračka i socijalna pitanja. Glavni govornici konferencije bili su državni sekretar ministarstva za rad, zapošljavanje, boračka i socijalna pitanja Nenad Nerić, zamenica direktora UNICEF-a u Srbiji Severin Leonardi, redovna profesorka Fakulteta političkih nauka Nevenka Žegarac i direktor MODS Saša Stefanović.\nDiskusije za vreme trajanja konferencije oblikovane su oko brojnih mogućnosti i resursa koji već postoje kako u javnom tako i u civilnom sektoru, a potrebno ih je staviti u funkciju kako bi se osiguralo jačanje porodica i podrška ostanku dece u njihovim porodicama.\nDržavni sekretar Nenad Nerić je tom prilikom istakao da je zaštita deteta i njegovih najboljih interesa, a time i njegove porodice, jedan od osnovnih zadataka sistema socijalne zaštite. Naglasio je da sistem socijalne zaštite u Srbiji pomera svoj fokus sa restriktivnih mera ka merama podrške biološkoj porodici kao i da je važno usmeriti što veću pažnju na mere koje omogućavaju brži povratak dece koja su izmeštena iz svojih bioloških porodica.\nSeverin Leonardi, zamenica direktorke UNICEF-a u Srbiji je pohvalila odlučnost Republike Srbije da prioritizuje rešenja koja se baziraju na podršci porodicama. Naglasila je, međutim, da „još uvek usluge podrške porodici nisu dostupne svim porodicama i roditeljima“ i apelovala na Ministarstvo za rad, zapošljavanje, boračka i socijalna pitanja da uloži dodatne napore „da se uspostavi sistem koji je efikasan u identifikovanju porodica koje se suočavaju sa problemima i da usluge budu dostupne u celoj zemlji“.\nU izlaganju profesorke Nevenke Žegarac istaknuto je da se prema Konvenciji UN o pravima deteta ona najbolje ostvaruju u okruženju porodice. Porodična sredina je važan garant prava deteta, obezbeđuje zaštitu i negu, a odgovornost države je da podrži roditelje i porodice u ispunjavanju dužnosti prema deci. Uprkos tome, države obezbeđuju skromne resurse i mehanizme za podršku porodici.\nDIskusije održane za vreme trajanja konferencije rezultirale su listom preporuka Vladi Republike Srbije (možete ih pročitati ovde u celosti). Posebno, Mreža organizacija za decu Srbije - MODS preporučuje da\nZakon o socijalnoj zaštiti treba eksplicitno da prepozna mere čija je svrha pružanje podrške porodici, posebno one koja se primenjuje u kriznim situacijama ili kada postoji rizik od izdvajanja, kao i radi obezbeđivanja ponovnog ujedinjenja dece s njihovim biološkim porodicama.\nZakon o socijalnoj zaštiti treba da predviđa da se odluke o smeštanju dece u institucije preispituju i revidiraju na svaka dva meseca. Nakon dva meseca, produženje takvih mera treba da zahteva saglasnost države.\nNeophodno je podržati izmeštanje sistema socijalne zaštite od restriktivnih mera ka razvoju konstantne podrške porodici (od prevencije do veoma intenzivne podrške) usmerene na porodice sa višestrukim i složenim potrebama.\nParalelno sa razvojem usluga koje se obezbeđuju u zajednici, neophodno je izvršiti transformaciju velikih rezidencijalnih ustanova, uključujući adekvatno planiranje deinstitucionalizacije i efikasnije praćenje kršenja prava dece u institucijama.\nNacionalni koordinator kampanje "Opening Doors" 2017. godine naveo je niz izazova koji usporavaju reformu sistema dečije zaštite u Srbiji. Prošle godine, u saradnji sa civilnim društvom, Ministarstvo za rad, zapošljavanje, boračka i socijalna pitanja uspostavilo je dve radne grupe, za intenzivnu porodičnu podršku i transformaciju institucija. Međutim, usled nedostatka strategije deinstitucionalizacije, ne postoji određen prioritet ili fokus se prekine sa institucionalnom brigom za decu.\nPrema rečima Maje Popović, predstavnika "Opening Doors" kampanje u Srbiji, "Uprkos nastojanju države da se prioritizuju mere koje poboljšavaju položaj dece, kao što je transformacija rezidencijalnih ustanova i razvoj usluga u zajednici, Srbija još uvek nije usvojila ili razmotrila konsolidaciju zakona o dečijoj zaštiti i pravima deteta. Ne postoji jasna strategija deinstitucionalizacije ili plan za transformaciju ustanova za decu. Zabrinuti smo što i nacionalni i fondovi EU, koji su krucijalni za uspeh reforme deinstitucionalizacije, nisu od prevelike koristi s obzirom da Vlada Srbije još uvek nije objavila strategiju ili plan deinstitucionalizacije. Postoji hitna potreba da država postavi kao prioritet razvoj sveobuhvatne strategije i akcionog plana deinstitucionalizacije. Zajedno sa održivim finansiranjem iz nacionalnih i resursa EU, to će dovesti do održive transformacije sistema dečije zaštite u Srbiji".\n[Srbija] Jačanje porodice i podrškа ostanku deteta u porodici – zadatak sistema socijalne zaštite\n[Srbija] Održan 10. jubilarni teniski turnir FEFA Open, za budućnost dece u Srbiji\nJačanje porodica iz osetljivih grupa\n[Srbija] Unicef Srbija pokrenuo U Report Platformu\n[Srbija] Dan za limuNadu za Svratište


Radovi na kanalizaciji u Braće Marić u Krnjači treba da budu gotovi do kraja leta - www.lobi-info.rs\n4. juna 2020. 4. juna 2020.\nSada se gradi kanalizaciona crpna stanica, još jedan gravitacioni kolektor dužine 715 metara, kao i mreža pod takozvanim niskim pritiskom dužine 5.613 metara.\nSve otpadne vode iz naselja koje bude prikupljala novoizgrađena kanalizaciona mreža usmeravaće se u kolektor na Pančevačkom putu i dalje ka kanalizacionoj crpnoj stanici „Krnjača jedan”.\nPo završetku svih radova oko 500 domaćinstva dobiće priliku da se priključi na gradsku kanalizacionu mrežu – kažu u Direkciji za građevinsko zemljište i izgradnju grada.\nPlanirano je da ovi radovi koji su počeli u martu budu završeni krajem leta.\nKanalizaciona crpna stanica „Krnjača jedan” završena je pre nekoliko godina i nalazi se na kraju fekalnog kanalizacionog sistema ovog naselja. Predstavlja prvu fazu budućeg postrojenja za prečišćavanje otpadnih voda, odnosno fabrike za preradu voda koja će se graditi u Velikom Selu.\nU ovu stanicu neće se samo slivati fekalne vode iz Krnjače, već sve vode iz šireg banatskog kanalizacionog sistema. Banatski sistem obuhvata oko 12.200 hektara, a kanalisanjem je obuhvaćeno oko 33.000 stanovnika.\nPodsetimo na ubrzanje izgradnje kanalizacione mreže na levoj obali Dunava, Srbija se odlučila posle prošlogodišnjih obilnih padavina i poplave koja je potopila gotovo sva naselja na levoj obali.\nGrad Beograd je prošle godine potpisao ugovor o kreditiranju ovog projekta čija je ukupna vrednost 48 miliona evra. Za ovu svrhu grad je obezbedio 13 miliona evra, a Evropska Investiciona Banka 35 miliona.\nPrema pravilima EIB-a, po usvajanju studije uslediće definisanje plana javnih nabavki kojim će se predvideti podela radova na tri celine.\nPrvu i drugu celinu čine pogon za prečišćavanje otpadnih voda „Krnjača”, primarni kolektori i sekundarna mreža, a ove dve celine će se realizovati kroz tendere za istovremeno projektovanje i izvođenje radova.\nTreću celinu čini samo kanalizaciona crpna stanica „Krnjača dva” za koju postoji odgovarajuća projektna dokumentacija i za nju će biti raspisan tender samo za izvođenje radova.\nPlanirano je da u oktobru bude raspisan tender za izgradnju crpne stanice „Krnjača dva”, a u decembru tender za preostale dve celine – objašnjavaju u direkciji.\nNa levoj obali živi oko 150.000 stanovnika i nepostojanje kanalizacije još uvek je jedan od gorućih problema.\n4. juna 2020. u 21:31\nDa li znate kada su počeli radovi na kanalizacionu mreži u Bloku Braće Marić? Avgusta meseca 2017.i od tada nemamo asfalt u ulici, živimo ko da smo iz najveće zabiti… A nigde niko ništa ne piše😣\nPočele su prijave za karticu "Tri plus", evo koje su pogodnosti


EBRD do kraja godine ulaže u BiH još 600 miliona KM - Zenicablog\nEBRD do kraja godine ulaže u BiH još 600 miliona KM – Evropska banka za obnovu i razvoj (EBRD) prošle je godine plasirala u Bosni i Hercegovini nekih 200 miliona eura. Ove godine investirat će novih 300 miliona eura.\n“To je rast od 50 posto. Zadovoljni smo radom bh. institucija i zainteresirani da dalje ulažemo”, kaže u razgovoru za „Dnevni avaz” generalni sekretar EBRD-a Enzo Quattrociocche.\nTagovibanka bih donacije ebrd godine krediti novac ulaganja


Vila Aleksandros Palace – Travelline\n22 % popusta za uplate u celosti do 24.02.2019.\nUslovi Vila Aleksandros Palace\nVila Aleksandros Palace Stavros, Grčka - Stavros, Asprovalta, Nea Vrasna\nLokacija: Vila se nalazi u novom delu Stavrosa, udaljena je oko 300m od plaže i oko 450m od centra mesta. Opis: Studiji vile Alexandros Palace su namenjeni za smeštaj dve do četiri osobe, koji se nalaze u prizemlju, na prvom i drugom spratu. Svaka smeštajna jedinica poseduje kuhinjski deo, kupatilo/wc, terasu, TV, WiFi internet i klima uređaj (uz doplatu na licu mesta od 5e dnevno). Prostor za prtljag i toalet za poslednji dan boravka grupe je obezbeđen. Vila ima bazen sa suncobranima i ležaljkama, recepciju sa velikim holom i garniturom za sedenje.


RTS :: Odlazak Bušovog "specijalca" i neuspešna kosovska misija Agenta 007\nSvet Odlazak Bušovog "specijalca" i neuspešna kosovska misija Agenta 007\nutorak, 19. okt 2021, 17:24 -> 17:27\nZalmaj Kalilzad – poslednji neokonzervativac napustio administraciju u Vašingtonu. Ključni čovek Džordža Buša u Avganistanu i Iraku, ambasador pri Ujedinjenim nacijama i čovek koji je nagovarao Džejmsa Bonda da reši kosovsku krizu.\nPunih 14 godina kasnije, Kalilzad je podneo ostavku na mesto specijalnog izaslanika za Avganistan, čime je okončana jedna od najinteresantnijih i najdinamičnijih diplomatskih karijera poslednjih decenija, čiji su uticaj osetio od Ujedinjenih nacija, preko Balkana i Iraka, pa sve do Iraka i Dalekog istoka.\nSa misijom Saveta bezbednosti UN boravio je na Kosovu krajem aprila 2007. godine. Cilj misije bilo je prikupljanje informacija kako bi se valjano definisala nova rezolucija najmoćnijeg tela svetske organizacije, što se nikada nije dogodilo.\nPreminuo bivši senator Bob Dol, pamte se njegove dosetke\nNovi protesti zbog anti-kovid mera u Briselu, policija koristila vodene topove i suzavac\nVojno vozilo uletelo među demonstrante u Mjanmaru, petoro mrtvih


Novo kolo, sudijske navike i dalje iste (foto/video) – Zvornik Danas\nNaslovna/naslovna/Novo kolo, sudijske navike i dalje iste (foto/video)\nRedakcija Send an email 10. септембра 2015\nKad ste vidjeli naslov ovog teksta sigurno vam je izgledao poznato, neki su vjerovatno to povezali sa nedavnim saopštenjem FK Drina u vezi crvenog kartona dobijenog u Istočnom Sarajevu, potiv Slavije. E pa u pravu ste, tekst je direktno vezan za pomenuto saopštenje tj. ovo mu dođe kao neki drugi dio ili bolje reći druga epizoda sada već čuvene sapunice zvana „suđenje u Premijer ligi BiH“.\nEpilog nakon prvobitnog saopštenja FK Drina pod nazivom „Novo kolo, sudijske navike iste“ smo svi vidjeli a njemu je kao i obično Drina izvukla deblji kraj kaznom od 1.500 KM. „Dželati“ iz Fudbalskog saveza BiH su postigli svoj cilj jer su ovom kaznom „začepili usta“ ljudima iz FK Drina i jasno poručili da će nastaviti sa kažnjavanjem ukoliko se nastavi sa kritikovanjem i raskrinkavanjem sudijske mafije u Premijer ligi BiH.\nS jedne strane nam je drago što smo se konačno uvjerili da osoblje u FS BiH ipak prati dešavanja i svakojaka piskaranja kluba iz Zvornika dok sa druge strane baš i nije prijatno kad u današnje vrijeme ostaneš 1.500 KM u minusu, pogotvo što se zna u kakvim je finansijskim problemima klub.\nKao što smo rekli, cilj saveza je postignut, ukoliko ubuduće Drina bude izdavala saopštenje za medije ili za to koristila svoj zvanični sajt moraće to „debelo“ da plati. Naravno, u situaciji kada su igrači od početka sezone primili samo jednu platu i kada klub bukvalno nema uprave i predsjednika kluba svaka dalja saopštenja i strepnja od novih kazni iz FS BiH bile bi pogubne.\nIpak, taj „krvopijski“ savez zaboravlja da Drina nije sama i da ona ima svoju armiju simpatizera koji su spremni da pomognu u svakom smislu. Upravo je portal „Zvornik danas“ jedan od tih „vojnika“ FK Drina koji se odlučio da nastavi medijsku borbu za istinu i pravdu protiv fudbalske mafije u Sarajevu.\nTaman što smo nakon utakmice sa Borcem pomislili da je suđenje koliko-toliko popravljeno u narednoj utakmici sa Radnikom, u Bijeljini, doživjeli smo pravi šok.\nRadnik jeste bio bolji tokom čitave utakmice, Radnik jeste zasluženo pobjedio, to niko neće osporiti ali šta bi bilo da je sudija drugačije reagovao u 45. minuti utakmice? Sjetimo se situacije u 5. kolu kada je Drina dobila crveni karton tj. kada je Dragomir Nikolić isključen zato što je kao poslednji igrač odbrane (ili pretposlednji igrač, kako kome više paše) navodno faulirao Stefana Barića.\nE sada selimo se u utakmicu 7. kola u Bijeljinu gdje je u identičnoj situaciji Slobodan Jakovljević oborio napadača Drine Bobana Đerića. Glavni sudija Ognjen Valjić iz Banjaluke, internacionalac, ništa nije svirao te je pokazao da se igra može nastaviti.\nOsim toga Valjić je od prvog minuta skoro pa izgubio kontrolu nad utakmicom pa smo više gledali rvanje nego fudbal. Pored njega, tu je bilo i poznato društvance sa utakmice 5. kola – Bojan Maksimović (prvi pomoćnik) i Husein Terzić (četvrti sudija).\nNije jednom Terzić prijetio klupi Drine da će kompletnu isključiti ako nastave sa burnim protestima protiv odluka arbitara, dok je sa druge strane ostao nijem na nevjerovatnu galamu sa klupe domaćina. Tek pred kraj susreta Valjić je pokazao žuti karton rezervnom igraču Mladenu Žižoviću ali je i ta situacija sporna zbog toga što je Žižović promjenio tri dresa dok je našao broj koji je nosio a možda je baš to i odgovaralo Radniku jer je Žižović blaže povrijeđen i imao je već dva žuta kartona tako da ovim trećim odmara sledeću utakmicu protiv Travnika, gdje ne samo Radnik, nego i ostali klubovi teško mogu odnijeti bod(ove).\nI za kraj još jedna činjenica da su ljudi zaposleni u FS BiH totalno nesposobni. Po odluci Disciplinske komisije FS BiH Aleksandar Nikolić je prvobitno kažnjen na dvije utakmice zabrane igranja zbog crvenog kartona dobijenog protiv Rudara, da bi se kasnije ta kazna uvećala na tri utakmice.\nDragomir Nikolić je zbog crvenog kartona protiv Slavije dobio tri utakmice zabrane igranja da bi juče, sasvim slučajno, svi u klubu saznali da je savez napravio „grešku“ te da je Nikolić ipak kažnjen dvije utakmice.\nTakvih „grešaka“, za koje u Savezu ne misle da treba informisati klubove, ima još na stotine i one se manje-više dešavaju svim „manjim“ klubovima u Premijer ligi BiH i to je jednostavno nepromjenjiva činjenica.\n[mom_video type=“youtube“ id=“2RCEEkkji00″]\nDRINA DOČEKUJE VITEZ: Pobjeda za sredinu tabele


Lakić: Upoznati smo s kvalitetima Čelika, pobjeda neće izostati ako pružimo maksimum – Sport Centar Lakić: Upoznati smo s kvalitetima Čelika, pobjeda neće izostati ako pružimo maksimum – Sport Centar\nKošarkaši Sparsa sutra će u okviru drugog kola Prvenstva BiH na svom parketu dočekati košarkaše Čelika iz Zenice. Utakmica je na rasporedu od 17 sati, SD Arena Hills na Ilidži.\nPred susret sa Zeničanima trener sarajevske ekipe Zoran Kašćelan je istakao:\n“Želimo da pobjedom otvorimo Prvenstvo BiH. Znamo da je Čelik dobar tim koji nas je savladao u pripremnom periodu. Vrijeme nakon završenog prvog balona ABA 2 lige iskoristili smo da ispravimo određene stvari koje nisu dobro funkcionisale. Vjerujem da ćemo u susretu protiv Čelika pokazati veći kvalitet i slaviti na domaćem parketu”, rekao je trener Zoran Kašćelan.\nKošarkaš Sparsa Arijan Lakić je istakao:\n“Iako nismo bili u punom sastavu u balonu, dali smo sve od sebe u ove dvije utakmice, i uz još malo uigravanja i upoznavanja, ekipa će mnogo bolje da izgleda na terenu. Što se tiče ekipe Čelika, s njima smo igrali u pripremnom periodu, tako da smo upoznati sa njihovim kvalitetima. Treniramo jako dobro da bi se pripremili za utakmicu protiv njih i ako damo svoj maksimum, mislim da pobjeda neće izostati“.\narijan lakicokkcelikokksparszoran kascelan\nIgrači Čelika upozoravaju: Sutra igramo gladni i bez ijedne marke, a pojela nas je laž\nKaščelan: Želimo pokazati da smo izvukli pouke iz poraza, dobro smo radili i bit ćemo bolji\nJuniori Sparsa ubjedljivom pobjedom otvorili novu sezonu u ABA ligi\nEkipe u podijeljene u dvije grupe: Kreće nova sezona juniorske ABA lige, dva kluba iz BiH\nPrvenstvo BiH: Spars bez problema na domaćem parketu savladao Leotar iz Trebinja


Autobusi „Higer” održavaju se redovno u ovlašćenim servis\nTanjug 2. maja 2022. 09:15\nBEOGRAD – GSP „Beograd“ saopštilo je danas povodom informacija koje su se pojavile u jednom od medija, a odnose se na održavanje kineskih autobusa, da je ovo gradsko preduzeće tokom 2019. godine nabavilo 174 autobusa kineskog proizvođača „Higer”, sa garancijom od pet godina ili 400.000 kilometara.\nTakođe, uz redovno servisiranje postoje potrošni delovi koji ne podležu garanciji od pet godina i moraju se menjati u ovlašćenim servisima, kako bi se zadovoljili garantni uslovi na celo vozilo. Iz svega ovoga proizilazi da GSP „Beograd” mora imati Ugovor o servisiranju i održavanju vozila u garantnom roku, saopštio je ngradski Sekretarijat za informisanje.\n„Tačno je da u ovim ugovorima postoje planirane i zamene rezervnih delova na agregatima koji podležu garantnim uslovima, ali takve stavke su opcione, odnosno moguće usluge i aktiviraće se isključivo kada proizvođač otkaže garanciju na te delove“, napominjuu iz GSP.\nOni ukazuju da kao i kod bilo kog vozila, proizvođač može da otkaže garanciju na pojedine delove ili agregate na vozilu, isključivo usled neadekvatne upotrebe od strane korisnika.\n„U takvim slučajevima moraju se kupiti originalni delovi kod ovlašćenog servisera, kako bi se nastavila garancija“, saopštavaju iz GSP „Beograd”.\nPrema navodima u nekim medijima 40 od 170 gradskih autobusa kineske marke „Higer“ nalaze se van upotrebe zbog razlicitih oštećenja ili neispravnosti.


Haradinaj Tačiju: Ne dovoditi u pitanje ovlašćenja Skupštine\nIzvor: N1 televizija, 21.Sep.2018, 17:44\nPremijer Kosova Ramuš Haradinaj poručio je da niko, pa ni predsednik Kosova Hašim Tači, ne treba da dovede u pitanje ovlašćenja Skupštine Kosova, kada se radi o ratifikaciji međunarodnih sporazuma.\nUpitan o pismu koje je predsednik Tači poslao Ustavnom sudu Kosova oko člana 18 Ustava, kojim se reguliše pitanje ratifikacije međunarodnih sporazuma, Haradinaj je, kako javlja portal ekonomiaonline.com rekao da "nikada nismo doveli u pitanje ovlaščenja predsednika >> Pročitaj celu vest na sajtu N1 televizija << oko ratifikacije međunarodnih sporazuma".\n"Međutim, ne treba da se dovedu u pitanje ni ovlašćenja Skupštine", kazao je Haradinaj i dodao da promena granica nikada neće imati njegov glas.\nPredsednik Tači je od Ustavnog suda Kosova zatražio mišljenje o članu 18 Ustava Kosova, koji se odnosi na ratifikaciju međunarodnih sporazuma, za šta je potrebna dvotrećinska većina poslanika Skupštine Kosova. Nakon prijema pisma, Ustavni sud je predsedniku i poslanicima Skupštine Kosova dostavio zahtev da se izjasne o pitanju koje je postavio kosovski predsednik.\nU članu 18 Ustava Kosova stoji da Skupština Kosova glasovima dve trećine svih poslanika ratifikuje međunarodne sporazume o nekim pitanjima i posebno o teritoriji, miru, savezništvu, političkim i vojnim pitanjima i zaduživanju u inostranstvu. Tači je pitao Ustavni sud Kosova da li se smatraju ratifikovanim međunarodni sporazumi koje potpisuje predsednik bez slanja za ratifikaciju u Skupštini Kosova.\nKosovski predsednik je kao primer naveo razmenu pisama o produženju mandata Euleksu, koji je ostvaren samo razmenom pisama između predsednika Kosova i visoke predstavnice EU za spoljnu politiku i bezbednost, bez potrebe da se to ratifikuje u Skupštini Kosova.\nU političkim krugovima i među analitičarima na Kosovu ovaj potez predsednika se ocenjuje kao pokušaj stavljanja Skupštine Kosova van procesa ratifikacije eventualnog sporazuma o normalizaciji odnosa sa Srbijom, zbog ideja o razmeni teritorija, redefinisanju ili korekciji granica protiv koje su ne samo opozicione već i stranke na vlasti.\nHaradinaj poručuje Tačiju da ne dovodi u pitanje ovlašćenja Skupštine tzv. Kosova\nIzvor: Večernje novosti, 21.Sep.2018\nPremijer tzv. Kosova Ramuš Haradinaj pručio je danas da niko pa ni predsednik Kosova Hašim Tači ne treba da dovede u pitanja ovlašćenja Skupštine tzv. Kosova kada se radi o ratifikaciji međunarodnih sporazuma Premijer tzv. Kosova Ramuš Haradinaj pručio je danas da niko...


Đilas: Opozicija bi pobedila uz normalne izborne uslove | Autonomija\nĐilas: Opozicija bi pobedila uz normalne izborne uslove\n"Režim zna da bi u slučaju takvih izbora sasvim sigurno izgubio vlast i boriće se do poslednjeg da naše zahteve ne ispuni"\nJedan od osnivača i lidera Saveza za Srbiju Dragan Đilas (SzS) izjavio je da bi ta politička grupacija pobedila vladajuću Srpsku naprednu stranku (SNS) uz „normalne izborne uslove“, i da je cela opozicija u Srbiji pokrenula akciju za utvrđivanje „fer i poštenih izbora“.\nOn je u intervjuu za Blic izjavio da će SzS izneti svoje zahteve i da će se „svim demokratskim sredstvima boriti za njihovu primenu“.\n„Od uvida u biračke spiskove, ponašanja medija, pogotovo RTS-a, brojanja svih glasačkih listića kada dođu u Republičku izbornu komisiju i poređenja sa zapisnicima, zabrana korišćenja mobilnih telefona na biračkim mestima, krivičnog gonjenja onih koji u preduzećima agituju i pritiskaju zaposlene. Režim zna da bi u slučaju takvih izbora sasvim sigurno izgubio vlast i boriće se do poslednjeg da naše zahteve ne ispuni“, ocenio je Đilas.\nOn je ocenio da sadašnja vlast „počiva na zloupotrebi medija i odsustvu minimuma mogućnosti da opozicija iznese svoje stavove“, kao i da nema mogućnosti da odgovori ili demantuje stvari o kojima pišu mediji.\n„Mogu da povedem parnicu, dobijem 100.000 dinara, ali oni nikada ne objave presudu. Ne tužim ih ja zbog 100.000 dinara, već sa namerom da demantujem neistine, ali se to nikada nije desilo“, dodao je Đilas.\nGovoreći o međusobnim optužbama i neprimerenim izjavama vlasti i opozicije, Đilas je rekao da se ne može stavljati znak jednakosti između ljudi koji „svakodnevno lažu, vređaju i uništavaju živote političkih protivnika“ i pojedinačnih neprimerenih izjava opozicionih lidera.\n„(Srđan) Nogo je isključen iz Predsedništva Dveri, a (predsednik Udruženih sindikata Srbije ‘Sloga’ Željko) Veselinović se izvinio za svoju izjavu i rekao je da nikada ništa slično neće ponoviti… Slažem se, nije odgovor i opravdanje da kad neko od nas izgovori nešto pogrešno kažemo – a vidi šta oni govore. Verujem i da niko od ljudi koji su lideri SzS neće više sebi dozvoliti da koristi takve reči“, rekao je Đilas.


Uncategorized Archives - Sportske vesti\nVeterani oživeli duh Majskog turnira: pobednik Cajina ekipa sa nekadašnjim reprezentativcima\nMajski turnir opet u “Rovčetu”\nPrvi Icin memorijal pripao ekipi Novog Beograda\nNišlije dominirale u najtežoj disciplini na Prvenstvu Srbije u ultramaratonu\nUspešna provera Železničara protiv lidera makedonskog prvenstva (VIDEO)\nSouth Media\t27/01/2019\nRukometaši Železničara bili su uspešni u proverama pred nastavak takmičenja u SEHA ligi. U hali “Čair” gostovao je jesenji prvak makedonske Super lige i učesnik grupne faze EHF kupa Eurofarm Rabotnik iz Bitolja. Rukometaši Želje uspeli su da renomiranog protivnika\nUspeh niških karatista na državnom prvenstvu\nSouth Media\t21/11/2018\nČlan Karate kluba “Elid” Dimitrije Ristić, osvojio je, na Prvenstvu Srbije, u konkurenciji juniora – bronzanu medalju. Na ovom važnom takmičenju, održanom proteklog vikenda u Beogradu, bronza je pripala i kadetsko-juniorskom timu “Elid-a” u čijem su sastavu Dimitrije Ristić, Petar\nRadnički želi pobedu protiv Voždovca i proboj u sam vrh tabele (VIDEO)\nSouth Media\t10/08/2018\nU premijernoj utakmici četvrtog kola fudbalske Superlige Srbije Radnički u petak od 20 časova dočekuje ekipu Voždovca. Niški tim je u prva tri kola osvojio šest bodova i ukoliko pobedi prenoćiće na deobi prve pozicije na tabeli sa Crvenom zvezdom,\nZvezda umalo kapitulirala na Čairu\nKristina Krstić\t12/05/2018\nPravo iznenađenje umalo nije viđeno u osmom kolu Superlige. Ipak Zvezda je savladala Nais sa 7:4 (0:2; 0:2; 5:0, 2:0). +10\nNaisa ipak poklekla pred “osnaženim” Bekamentom (VIDEO)\nSouth Media\t18/04/2018\nRukometašice Naise poražene su u prvoj utakmici polufinala plej ofa od ekipe Bekamenta sa 26-22 (11-10), ali rezultat ne odslikava pravo stanje na terenu. Rukometašice Naise odigrale su hrabro i u većem delu susreta odigrale egal sa favorizovanim gošćama. Vodila\nVaterpolisti Naisa doneli tri boda iz Zadra\nKristina Krstić\t03/03/2018\nVaterpolisti Naisa savladali su u 14. kolu Regionalne A2 lige ekipu Zadra sa 11:10 (4:1, 2:4, 2:2, 3:3). 00\nDrugi uzastopni poraz Železničara\nSouth Media\t18/02/2018\nU prvih 13 utakmica prvenstva Železničar iz Niša nije znao za poraz, a onda drugo kolo u nizu ostaju bez ijednog boda. Posle prošlonedeljnog iznenađujućeg poraza na Čairu od Metaloplastike usledilo je teško gostovanje Partizanu na Banjici, gde su “crno-beli”\nUspeh mladog niškog tekvondiste (VIDEO)\nSouth Media\t10/02/2018\nDragan Mladenović, takmičar Tekvondo kluba „Asteriks“ u kimonou reprezentacije Srbije osvojio je treće mesto na izuzetno jakom turniru u Nemačkoj. Bronzana medalja mu je, imajući u vidu da je turnir bio kvalifikacioni, donela i plasman na Evropsko prvenstvo koje se\nRadoš Bulatović opet u taboru Nišlija. Šuška se i o novom golmanu\nSouth Media\t23/01/2018\nPosle Dušana Mićića još jedan igrač Radnika iz Surduliceo obreo se na Čairu. Reče je povratniku Radošu Bulatoviću, koji se posle samo pola sezone provedene u Surdulici vraća u ekipu Radničkog. Iskusni defanzivac je na Čairu bio od 2013. do\n„Student“ sa 60 godina – Večiti „Student“ (VIDEO)\nSouth Media\t11/01/2018\nU Nišu je u Oficirskom domu, svečanom akademijom obeleženo 60 godina ženske košarke u gradu, ali i 60 leta Univerzitetskog ženskog košarkaškog kluba „Student“. Na jednom mestu našle su se sve generacije ovog uzornog ženskog kolektiva, uz podsećanje na najveće\n3×3 Babušnica u nedelju, 4. avgusta\nU nedelju 4. avgusta, drugu godinu zaredom\ndetaljnije July 18\nGrad Niš ima još jednog Superligaša\nNajveći uspeh niškog ženskog šaha u ekipnoj\nOfanzivno na Floru od samog početka (VIDEO)\nFudbaleri Radničkog u četvrtak od 20.45 sati,\nSpektakularnom finalnom utakmicom stavljena je tačka na\ndetaljnije July 17\n3×3 Pantelej 2019 obeležili “Tropa de Elite” i košarkaši u kolicima (VIDEO)\nČetvrtu godinu zaredom, pod sloganom “Dobrodošli u\ndetaljnije July 16\nPrijave za 3×3 turnir u Svrljigu\nТreću godinu zaredom u Svrljigu se održava


Društvo arhiva vesti 16.03.2018 - Naslovi.net\nOblaci kvare toplo vreme: Petak širom Srbije tmuran i kišovit, do 17 stepeni\nU Srbiji će danas biti pretežno oblačno, a toplo vreme, mestimično s kišom ili kratkotrajnim pljuskom, najavio je Republički hiidrometeorološki zavod. Jugoistočni vetar biće povremeno jak u "košavskom području" i na planinama. Jutarnja… »\nKuburović: Uskoro "E-sud", suđenje bez odlaska u sud\nMinistarka pravde Nela Kuburović najavila je danas uvođenje E-suda najpre u Upravni sud, a potom i u privredne sudove, koji će omogućiti da stranke u postupku praktično više ne moraju uopšte da dolaze u sud. - Uvođenjem E-suda omogući će se… »\nVulin: U Srbiji ne odlučuju ni Rusija ni Amerika\nMinistar odbrane Srbije Aleksandar Vulin izjavio je danas da su dezinformacije navele američkog generala Skaparotija da govori o srpskom narodu kao o nekom o kome treba brinuti. On je gostujući na RTS-u kazao da je Srbija vojno neutralna, suverena i… »\nPolitika: Vulin: Drago mi je ako Pentagon ne stoji iza Skaparotijevih ocenaVečernje novosti: Vulin: U Srbiji ne odlučuju ni Rusija ni Amerikajoš 3 povezane\n16.03.2018 Društvo, izvori


NEMA RATE DO OKTOBRA: Sve što treba da znate ako imate kredit i planirate da koristite moratorijum | Novosti.RS\nPosle tromesečne pauze za april, maj i jun, sada se nudi opcija rasterećenja od mesečnih dugova i za avgust, septembar, kao i za julske rate koje još nisu stigle. Biće omogućen dužnicima koji to budu želeli, odnosno koji ga ne budu odbili, nezavisno od ranije odobrenih olakšica. Čak i pojedinci kojima su banke posle isteka prvog moratorijuma izašle u susret i dodatno odložile rate mogu da koriste i novu povlasticu.\nU skladu sa Odlukom, banke su dužne da obaveštenja o ponudi novog moratorijuma objave na svojim internet adresama u naredna tri dana. Do 10. avgusta svi koji ne žele zastoj, moraju da ga odbiju telefonom, mejlom, ili lično. A oni koji to ne urade, prve rate platiće tek od 1. oktobra.\nBIĆE VEĆE OBAVEZE\nNA primeru gotovinskog kredita koji je odobren u iznosu od 1.450.000 dinara sa rokom dospeća od osam godina, s kamatnom stopom od osam i po odsto godišnje i koji se nalazi u drugoj godini otplate kredita, po isteku dvomesečnog moratorijuma otplata će biti produžena za dva meseca. Mesečne obaveze bi porasle za oko 200 dinara do kraja otplate, narednih šest godina. Mesečna rata pre moratorijuma iznosila je 20.900 dinara, a nakon njega 21.100 dinara.\n- Od početka krize zbog kovida 19 banke su učestvovale aktivno u više mera NBS i državnoj meri - garantnoj šemi - rekao je Vasić. - Osim tromesečnog moratorijuma, u međuvremenu smo imali i garantnu šemu, i do sada je plasirano oko milijardu evra, a očekuje se da do kraja godine bude još toliko. Osim toga, bila je i mera relaksiranja mesečnih obaveza i rata, što je faktički reprogramiranje postojećih obaveza i produženje gotovinskih kredita za dodatna 24 meseca.\nPo rečima guvernera NBS Jorgovanke Tabaković, o značaju i pravovremenosti prvog moratorijuma govori činjenica da je više od 90 odsto dužnika koristilo ovu mogućnost, kao i da je cilj odluke o dodatnom predahu očuvanje stabilnosti finansijskog sistema.\nDa je novi moratorijum velika pomoć građanima, smatra i Draginja Đurić, predsednica Izvršnog odbora Banke Inteza.\n- Usled neizvesnosti izazvanih pandemijom, deo građana se susreo sa smanjenim primanjima, a značajni deo privrede i preduzeća sa usporavanjem poslovne aktivnosti. Pokazalo se da je odluka NBS da se omogući moratorijum bila od izuzetnog značaja za naše klijente i za stabilnost privrednog i finansijskog sistema - objašnjava Đurićeva. - U prilog tome svedoči i podatak da je najveći broj klijenata iskoristio mogućnost zastoja u izmirenju svojih obaveza. Verujem da će najnovija mera NBS pomoći da građani i privreda što lakše prebrode sve izazove i poteškoće.\nKljučni razlog, međutim, za negodovanje građana o moratorijumu su uvećane rate nakon njegovog završetka. Bankari naglašavaju da se po isteku moratorijuma redovna kamata, obračunata tokom njega, ravnomerno raspoređuje na period otplate kredita, a otplata se produžava za period trajanja moratorijuma. Banke su u obavezi da u naredna tri dana na internetu prikažu reprezentativni primer kredita pre i nakon prestanka moratorijuma, do kraja perioda otplate.\nPAUZA ZA MINUS\nI građani koji imaju dozvoljeni minus a ne žele odlaganje plaćanja kamate trebalo bi da se jave i da odbiju pauzu.\n- Tokom trajanja moratorijuma na obaveze po osnovu dozvoljenog prekoračenja po tekućem računu banka obračunava redovnu - ugovorenu kamatu na iskorišćeni iznos - kažu u NBS.\n- Po prestanku moratorijuma, obračunata redovna kamata ravnomerno se raspoređuje na period otplate, a važenje dozvoljenog prekoračenja po računu produžava se za period trajanja moratorijuma.\nOtplata kredita Moratorijum NBS otplata rate kredita


KOMPANIJA SDT GROUP DOBILA PRVI VELIKI POSAO U ŠVEDSKOJ – SDT – Motorna vozila\nKOMPANIJA SDT GROUP DOBILA PRVI…\nPodsetimo, SDT GROUP, najveći uspeh postigla je 2015. godine, kada je dobila priznanje fabrike „Solaris Bus & Coach S.A.“ o najboljim rezultatima na nivou Evrope u domenu održavanja autobusa, koji se meri analizom učinka ovlašćenih servisa. Autobusi za koje je zadužena kompanija SDT u Beogradu, tokom 2014. i 2015. imali su izlaznost veću od 99 odsto. Upravo taj uspeh otvorio je vrata ovoj kompaniji ka tržištima Bugarske, Rumunije i Mađarske, a sada, na mala vrata, i Švedske.\nDanašnje uspešno poslovanje, prema rečima generalnog direktora SDT GROUP Dejana Trifunovića, rezultat je ideje o ulaganju u mlade ljude u Srbiji, koji su vremenom oblikovani u vrhunske stručnjake u svojim oblastima. Tako je kadar SDT-a prepoznat širom Evrope, u prilog čemu govori i to da će baš tehničari ove srpske kompanije biti zaduženi za savršeno funkcionisanje Solarisovih autobusa u Švedskoj.\n– Za SDT GROUP ovo je veliki uspeh. Reakcije na kvalitet našeg rada i kadrova pokazatelj su da su stručnost i profesionalnost naš, a samim tim i najbolji izvozni proizvod naše zemlje. Čast nam je što kompanija SDT na ovakav način predstavlja Srbiju u Evropi, i što se u jednoj od najrazvijenijih evropskih zemalja, sinonimu za ozbiljnost i tehnološki napredak tako važan značaj pridaje jednoj domaćoj firmi. Servisna akcija za autobuse „Solarisa“ u Švedskoj, prvi je veliki korak ka osvajanju novog tržišta, nakon čega očekujemo dodatna angažovanja – ističe generalni direktor SDT GROUP Dejan Trifunović.


TotalCar.rs » Range Rover Evoque Cabrio još uvek pod razmatranjem\nRange Rover Evoque Cabrio još uvek pod razmatranjem\nkabrio, novo, Range Rover, TOP\n0 komentara 8851 pregleda\nJedan od zvaničnika Land Rovera nedavno je otkrio da je odluka o tome da li će Evoque Cabrio ući proizvodnju joś uvek u fazi donošenja, ali i da će se uskoro znati njen ishod.\nDžon Edvards, brend direktor ove kompanije, tokom sastanka u Melburnu je pomenuo da on podržava ideju Evoque kabrioleta i da je ovaj model značajna prilika za kompaniju. Uskoro će, navodi Edvards, odluka o njegovoj proizvodnji biti doneta, a on kaže da je definitivno za to da ovaj automobil ugleda svetla proizvodnih pogona.\nPodsećanja radi, Range Rover Sport Evoque kabrio koncept je debitovao prošle godine na Salonu automobila u Ženevi. Zasnovan je na Evoque modelu sa petoro vrata, a osmišljen kao test ukusa svojih potencijalnih kupaca.\nFiat će praviti Jeepove u Rusiji\nZa novu saobraćajnu – iz svog džepa\nGeneral Motors opoziva 3,5 miliona kamioneta i SUV-ova\nAutomobili iz prošlosti – XXXII deo


Кoliko su potrebe žena prepoznate u budžetima lokalnih samouprava? – Forum žena Prijepolja\nPrema Zakonu o budžetskom sistemu, svi budžetski korisnici na nacionalnom, pokrajinskom i lokalnom nivou su do 2020. obavezni da u svoje finasijske planove uključe principe rodne ravnopravnosti. Analizirali smo dokle su u tom procesu stigle opštine i gradovi u okruženju.\nLokalne samouprave su u skladu sa Zakonom bile obavezne da od 2016. godine počnu sa uvođenjem rodne perspektive kroz usvajanje Planova postupnog uvođenja rodno odgovornog budžetiranja u postupak pripreme i donošenja budžeta.\nTo znači da odluče u koje će konkretne programe u koje ulažu sredstva integrisati pitanja rodne ravnopravnosti. Do 2020. bi trebalo da budu integrisana u sve programe. Na republičkom i pokrajinskom nivou je uključeno 56 institucija koje rade u više programa, ali lokalne samouprave kasne u ovom procesu. Neke su započele, na primer, Nova Varoš već nekoliko godina, neke nisu uvele rodne ciljeve ni u jednu aktivnost. Neke lokalne samouprave će ove godine obuhvatiti šest, sedam programa i verujem da ćemo do sledeće godine imati neke rezultate, bar u ovim najvažnijim oblastima kao što su lokalno –ekonomski razvoj, poljoprivreda, socijalna zaštita, obrazovanje…, objašnjava koautorka Priručnika za rodno odgovorno budžetiranje Aleksandra Vladisavljević.\nU opštinama i gradovima u našem okruženju koje smo analizirali, u ovom procesu najdalje je stigla Nova Varoš. Prvi Plan je donesen 2018. godine u kom je doprinos unapređivanju rodne ravnopravnosti analizirala i merila u okviru dva programa opštinske uprave: Lokalno – ekonomski razvoj i Razvoj sporta i omladine. Jedna su od retkih opština koje su već donele Plan za 2020. godinu kojim je uvođenje rodne komponete planirano u osam programa tri budžetska korisnika: Lokalno ekonomski razvoj, Poljoprivreda i ruralni razvoj, Osnovno i srednje obrazovanje i vaspitanje, socijalna i dečja zaštita, razvoj sporta i omladine, razvoj kulture i informisanja i primarna zdravstvena zaštita.\nOpština Tutin je takođe 2018. donela prvi Plan postupnog uvođenja rodno odgovornog budžetiranja kojim je obuhvatila mere aktivne politike i zapošljavanja u okviru programa Lokalno ekonomski razvoj i program Razvoja sporta i omladine. Кoliko sredstva opredeljena budžetom u ovim oblastima odgovaraju na potrebe muškaraca i žena meriće i u 2019. godini.\nOpština Priboj je rodne ciljeve i indikatore predvidela u okviru programa razvoj kulture i informisanja kroz sredstva opredeljena Gradskoj biblioteci počev od ove godine.\nOpština Sjenica za sada nema rodnu komponentu u svom budžetu, a Plan postupnog uvođenja rodno odgovornog budžetiranja je tek u izradi. U sličnoj situaciji je i uprava grada Кraljeva koja takođe kasni sa procesom uključivanja rodne perspektive u programe budžeta i još uvek nije usvojila Plan koji je u pripremi.\nGrad Novi Pazar i Užice, kao i opština Prijepolje nisu ni počeli uvođenje rodno odgovornog budžetiranja i nemaju usvojene Planove za ovu budžetsku godinu.\nTu postoji potreba da se pomogne lokalnim samoupravama da se malo krene u tom smeru, možda nemaju dovoljno informacija, možda ne znaju kako, ali suštinski to je obaveza Odeljenja za finansije u saradnji sa mehanizmima za rodnu ravnopravnost u toj lokalnoj zajednici. Od lokalnih samouprava se očekuje da prepoznaju gde su ti džepovi neravnopravnosti u njihovim zajednicama i da kroz ono što već finansiraju realociraju sredstva da bi rešili taj problem, ističe Aleksandra Vladisavljević.\nGeneralno mišljenje predstavnika odeljenja za budžet i finansije ovih gradova i opština je da se lokalne samouprave još uvek uhodavaju u proces planiranja programskog budžeta i da postoji previše pokazatelja čije bi efekte trebalo pratiti i da to zahteva uključivanje i saradnju svih u opštinskoj upravi i institucija koje se finasiraju iz budžeta.\nPrevious PostPrevious Cvetna preduzetnička priča Dragane Tabašević iz Prijepolja\nNext PostNext REALIZOVANI PROJEKTI U 2019. GODINI


Janković: Izbori stvorili novu političku scenu\nIzvor: RTS, 13.Mar.2018, 18:11\nPredsednik Pokreta slobodnih građana Saša Janković ocenio je da su rezultati beogradskih izbora stvorili novu političku scenu koju s jedne strane čine SNS i SPS, a s druge strane opozicija koja je prešla cenzus. Lista oko Dragana Đilasa formiraće tri odborničke grupe u Skupštini grada Beograda, najavio je Janković.\nSaša Janković veruje da je nova opoziciona scena šansa da opozicija prestane >> Pročitaj celu vest na sajtu RTS << da se bavi sobom i da počne da se bavi Srbijom.\nLista oko Dragana Đilasa formiraće tri odborničke grupe u Skupštini grada Beograda, najavio Janković i dodao da će te grupe najbliže sarađivati.\nUpitan da li bi i Aleksandra Šapića voleo da vidi u svom opozicionom bloku, Janković je potvrdno odgovorio, jer je, kaže, Šapić pokazao na izborima da je opozicionar.\nNa pitanje da prokomentariše kako je Dragan Đilas zaradio imovinu od 25 miliona evra, Janković je rekao da to moraju da pitaju Đilasa, koji bi, veruje, bio "jako srećan da mu je tolika imovina".\nNa pitanje novinara TV Pink kako komentariše to što Đilas ne dozvoljava pojedinim medijima prisustvo njegovim konferencijama za štampu, Janković je uzvratio da su novinari te televizije nepozvani došli na njegovu konferenciju, ali da su u PSG odlučili da "ne prave nemile scene".\nNa njihovo pitanje, međutim,n ije hteo da odgovara, jer, kaže, neće da učestvuje u "obmanjivanju Srbije", što je, po njemu, zadatak te televizije.\nB92: "Stvorena nova scena, sa jedne SNS i SPS, a sa druge..."\nNoviMagazin.rs: Janković: PSG će raditi na jačanju saveza sa beogradskih izbora\nBeta: Janković: PSG će raditi na jačanju saveza sa beogradskih izbora


U dobro poznatoj Disko Zoni Converseće svim posetiocima predstaviti svoju kampanju #kreniodstarke, gde će posetioci imati priliku da se fotografišu i budu deo nove Converse globalne kampanje, a najbolje očekuju i vredne nagrade! Ljubitelji mikrofona moći će da se oprobaju u izvođenju svojih omiljenih pesama na Karaoke bini, a jedna od omiljenih zabava na festivalu i ove godine biće smeštena u Silent Discozoni uz muziku na dve frekvencije! Blicpoziva sve one koji realnost posmatraju na drugačiji način da posete njihovu zonu koju rade u saradnji sa Muzejom iluzija. Specijalni gost Exita biće Festival Dev9tkoji donosi umetničke instalacije koje će biti raspoređene po celoj Petrovaradinskoj tvrđavi, a kao i prethodnih godina ljubitelji zvezda moći će da uživaju u astronomskim projekcijama u sad već čuvenom [email protected] ADNOS Planetariumu.\nU kampu festivala ljubitelji fudbala imaće priliku da prate utakmice Svetskog prvenstva na velikom LED ekranu u okviru VISA-FIFA World Cup TM Zone, koja će biti otvorena ne samo za kampere, već za sve posetioce EXIT festivala sa festivalskom narukvicom! U pauzama između utakmica na ovoj zoni će se posetioci zabavljati uz muzički program ili uz stoni fudbal. Nargila Chill Zone doneće duh Bliskog istoka i orijenta, uz uživanje u hladu ispod baldahina, i opuštanje na lejzi begovima uz egipatske nargile sa ukusima bez štetnih materija, prvoklasnog kvaliteta, sastavljenih od šećerne trske i aroma. Bliski susret sa svemirom biće takođe u ponudi ovogodišnjeg EXIT kampa i to uMobilnom planetarijumu uz programe Putovanje kroz Kosmos, Šetnja kroz sunčev sistem i filmske projekcije.


Министарство привреде, Saopštenje povodom održanog sastanka u Agenciji za privatizaciju, a po pitanju postupka privatizacije u preduzeću "Raška" Holding Kompanija iz Novog Pazara\nSaopštenje povodom održanog sastanka u Agenciji za privatizaciju, a po pitanju postupka privatizacije u preduzeću "Raška" Holding Kompanija iz Novog Pazara\n21. мар. 2008.\nNa inicijativu Agencije za privatizaciju, dana 21.03.2008. godine, održan je sastanak na kojem su razmatrani problemi u postupku privatizacije "Raška - Holding kompanija", a.d., Novi Pazar u restrukturiranju. Sastanku su prisustvovali predstavnici Ministarstva za ekonomiju i regionalni razvoj, Ministarstva rada, zapošljavanja i socijalne politike, lokalne samouprave, uprave preduzeća, sindikalnih organizacija, Udruženja tekstilnih radnika, angažovanog savetnika i Agencije.\nNavedeni sastanak je iniciran usled poslednjih dešavanja nastalih kao posledica podnošenja zahteva za davanje saglasnosti za prodaju imovine preduzeća radi namirivanja potraživanja radnika nastalih po osnovu rada.\nNa sastanku je konstatovano da je Agencija i ministarstvo nadležno za poslove privatizacije kao organ nadležan za rešavanje u drugom stepenu po zahtevima za davanje saglasnosti, u nekoliko navrata dala saglasnost preduzeću za prodaju imovine radi namirenja obaveza prema radnicima.\nNapominjemo i to da su, u dosadašnjem postupku privatizacije preduzeća, Agencija za privatizaciju, Ministarstvo ekonomije i regionalnog razvoja i Ministarstvo rada, zapošljavanja i socijalne politike u više navrata, u skladu sa zakonskim propisima, pomogli rešavanje problema preduzeća kroz konkretne mere:\nsprovođenje socijalnog programa koji je obuhvatio 1327 radnika\npovezivanje radnog staža zaposlenima zaključno sa 30.06.2006. godine\nPoslednjim zahtevom preduzeće je zatražilo saglasnost za prodaju imovine koja u ukupnoj imovini preduzeća procentualno učestvuje sa 25,6% dok bi sredstva ostvarena od prodaje bila upotrebljenja za isplatu obaveza prema radnicima koje prema tvrdnji predstavnika Udruženja tekstilnih radnika, iznose oko 9 miliona evra.\nZa nepokretnosti koje su predmet zahteva preduzeće ne poseduje validne dokaze o vlasništvu što Agenciju za privatizaciju onemogućava da odlučuje o istom. Takođe je utvrđeno da bi, imajući u vidu visok procenat ranijih otuđenja za koje je data saglasnost, ukupno otuđenje imovine preduzeća iznosilo preko 35%. Ovakvim načinom raspolaganja imovinom došlo bi do privatizacije velikog dela preduzeća u postupku u kome bi bila izbegnuta primena odredaba i načela Zakona o privatizaciji. Ovakvo raspolaganje predstavljalo bi presedan u dosadašnjem postupku sprovođenja svojinske transformacije u Republici Srbiji i bilo suprotno pozitivnim zakonskim propisima.\nNa sastanku je zaključeno da je jedini način da radnici ostvare svoja prava u smislu isplate potraživanja, brzo i uspešno okončanje postupka privatizacije.\nU tom cilju neophodno je da preduzeće u saradnji sa lokalnom samoupravom, bez odlaganja, pristupi rešavanju statusnih i imovinsko pravnih pitanja koja su do sada onemogućavala Agenciju za privatizaciju da sprovede postupak.\nU cilju prevazilaženja problema Ministarstvo ekonomije i regionalnog razvoja i Ministarsvo rada, zapošljavanja i socijalne politike, preduzeće aktivnosti radi povezivanja radnog staža zaposlenih i obezbeđenja jednokratne novčane naknade.\nNaglašavamo da, i pored pretnji i pritisaka upućenih Agenciji za privatizaciju, ova institucija ostaje na stanovištu da će se i u konkretnom slučaju primenjivati propisi.


Tadić: Kriza u BiH ili u Srbiji odrazila bi se i na region - Klix.ba\n7.12.2007. u 18:41\nPredsjednik Srbije Boris Tadić izjavio je danas u Banjoj Luci da bilo kakva kriza u BiH, kao i u Srbiji bi proizvela krizu u regionu, te da je od suštinske važnosti da se obezbijede stabilni i sigurni uvjeti za razvoj i BiH i Srbije, regionalni razvoj i dalja integracija u Evropsku uniju.\nTadić je nakon razgovora sa premijerom RS-a Miloradom Dodikom kazao da je bilo riječi i o novima prilikama u BiH koje su omogućile funkcioniranje institucija BiH.\nSrbijanski predsjednik je rekao da je uvijek ohrabrivao visokog predstavnika u BiH Miroslava Lajčka da pronađe kompromisno rješenje sa legitimnim predstavnicima RS-a, prvenstveno Dodikom.\n"Kao i svaki narod u svijetu imamo pravo da branimo legitimne interese na miran i demokratski način", kazao je Tadić.\nRazgovarano je i o mogućnostima privredne saradnje, a premijer RS-a Dodik je kazao da bi do kraja godine trebalo da se u Beogradu dogovori zajednička gradnja hiroelektrane "Buk Bijela", a kako bi se u narednoj godini počelo sa tim projektom.\nDodik je na pres-konferenciji kazao da je upoznao Tadića i sa prilikama koje su omogućile da BiH parafira Sporazum o stabilizaciji i pridruživanju, pri čemu je, kako je naveo, RS imala važnu ulogu i uvažavao se njen glas.\nPonovio je da će SNSD u ponedjeljak izaći sa svojim prijedlogom mandatara za Vijeće ministara BiH kako bi ta institucija što prije profunkcionirala u punom kapacitetu.\n07.12.2007. u 18:57\nDva tima posmatrača Vijeća Evrope u nedjelju na izborima u RS-u\n07.12.2007. u 18:39


Nova demokratija predlaže parlamentarnu istragu o ulozi Papangelopulosa u aferi Novartis\nBy Zacharias Petrou / Објављено на: September 19, 2019\nOčekuje se da će, nakon povratka premijera Kyriacosa Mitsotakisa iz New Yorka 29. septembra, grčki parlament raspravljati o predlogu stranke Nove demokratije da se ispita uloga bivšeg zamenika ministra pravde Dimitrisa Papangelopoulosa (fotografija) kako se bude istraživao i navodni Novartisov skandal o korupciji.\nPredmet koji je otvoren u parlamentu u sredu, obuhvatao je depozite u kojima se citira Papangelopulos, dok je zamenik tužioca Ioannis Angelis pominjao osobu poznatu kao “Rasputin” koja je pokušala da utiče na pravosudne organe u istrazi afere.\nSvedoci koji su ispitani u vezi sa istragom o Novartisu optužili su Papangelopulosa da je vršio pritisak na funkcionere pravosuđa koji istražuju slučaj Novartis i pokušao da utiče na njihove akcije.\n“Jednostavno čitanje dokaza u spisu predmeta ukazuje na jasne znakove neutemeljenih intervencija Dimitrisa Papangelopulosa u toku rada pravosudnih institucija”, navedeno je u saopštenju sekretara stranke Nova demokratija Stavrosa Kalafatisa.\n„Parlamentarna grupa ND, na osnovu postojećih dokaza u spisu predmeta, ne predlaže formiranje ad hoc komisije za bivšeg premijera Alexisa Tsiprasa. Ovo je namerni izbor odgovorne političke stranke, prema kojem se bivši premijeri ne mogu optužiti bez nepobitnih dokaza. U suprotnom, politički život u zemlji bi bio zatrovan“, dodaje se u saopštenju.\nNa kraju meseca biće formiran poseban parlamentarni odbor za ispitivanje navoda. Odbor će utvrditi da li je parlament nadležan za podnošenje krivičnih prijava za krivična dela koja se istražuju.\nNova demokratija odlučila je isključiti bivšeg premijera Alexisa Tsiprasa iz očekivane parlamentarne istrage, tvrdeći da su potrebni nesporni dokazi pre nego što se bilo koji bivši premijer suoči sa ozbiljnim optužbama.\nKao odgovor, glavna opoziciona stranka SIRIZA rekla je: “Mitsotakis priznaje da su njegove tvrdnje protiv Alexisa Tsiprasa i bivše vlade SIRIZE dve i po godine bile neutemeljene” ./ ibna


Kinesko tržište poraslo u januaru za velikih 27% - Auto Republika\nTražnja za putničkim automobilima na teritoriji najmnogoljudnije zemlje sveta je tokom proteklog meseca porasla za 26,8% što znači da je na adrese kupaca otpremljeno ukupno 2 miliona i 45 hiljada četvorotočkaša.\nKako naglašava Kineska asocijacija proizvođača automobila (China Association of Automobile Manufacturers – CAAM), već deveti uzastopni je mesec kako se beleži pozitivna dinamika tražnje, što posebno ohrabruje u periodu nakon prvog udara zloglasnog novog korona virusa.\nMeđutim, treba ipak biti obazriv s eventualnom euforijom uslovljenom skokovitim rastom tražnje, jer je nužno prisetiti se da je kinesko stanovništvo bilo izloženo velikom stresu povodom početka svetske epidemije. Pored toga, na lanjsku januarsku prodaju je odraza ostavila i proslava kineske Nove godine koja je po lunarnom kalendaru bila baš u tom mesecu 2020. godine.\nBilo kako bilo organizacija CAAM predviđa da će do kraja 2021. godine, kinesko tržište narasti za 4%, između ostalog, i zahvaljujući skromnoj uporednoj osnovi koja je posebno izražena bila u prvom lanjskom polugođu, iz svima znanih razloga. Kineske vlasti na saveznom i regionalnom nivou sada preduzimaju mere kako bi stimulisale tražnju za novim četvorotočkašima, uporedo uklanjajući restrikcije koje su ranije postojale i uvodeći podsticaje za nabavku novog vozila.\ntags: kinesko tržište 2021. prodaja automobila prodajne statistike\nprevious Sledeća Lada Niva će biti prilagođena ekstremnim uslovima eksploatacije\nnext Rivian merka Mađarsku za gradnju fabrike automobila


"Non-pejper"mogao bi da podstakne nestabilnost na Balkanu | Novine Toronto\n"Non-pejper"mogao bi da podstakne nestabilnost na Balkanu\nAmerički Stejt department ocenio je da postoji opasnost da "neosnovane spekulacije o menjanju granica na Zapadnom Balkanu duž etničkih linija podstaknu nestabilnost u regionu", te da se time "prizivaju sećanja na tenzije u prošlosti".\nMeđu evropskim zvaničnicima već neko veme kruži nezvanični diplomatski dokument, takozvani "non-pejper", u kojem se predlaže podela Bosne i Hercegovine i spajanje Kosova i Albanije, prenosi Glas Amerike."Stabilna, prosperitetna budućnost Zapadnog Balkana mora da bude zasnovana na dobroj upravi, vladavini prava, multietničkoj demokratiji i poštovanju ljudskih prava i osnovnih sloboda", naveo je u saopštenju portparol Stejt departmenta Ned Prajs.\nNaglasio je i da su SAD rešene da pomognu zemljama u regionu da "prodube svoja regionalna ekonomska partnerstva, dostignu klimatske ciljeve, suprotstave se energetskoj iznudi Rusije kroz diverzifikaciju i razvoj čiste energije i bore se protiv korupcije i organizovanog kriminala".\n"Takođe, želimo da pomognemo regionu da se razvija i bude prosperitetan dok štiti stratešku infrastrukturu i industriju protiv štetnih praksi Kine", naveo je Prajs.\nPonovio je da su SAD spremne da podrže rad na "sveobuhvatnom, obavezujućem sporazumu Kosova i Srbije o normalizaciji, utemeljenom na međusobnom priznanju, koji postavlja osnove za dugotrajnu saradnju i prosperitet".\n"Podržavamo dijalog uz posredovanje Evropske unije i ohrabrujemo strane da se ponovo hitno angažuju u ovom procesu da bi rešile tehnička i politička pitanja. Radićemo sa Srbijom i Kosovom na primeni obaveza iz Vašingtonskog sporazuma, u znak podrške punoj normalizaciji", naveo je Prajs.


Vučić: Sa dve prosečne plate može da se živi pristojno | WebTribune\nHome ŽIVOT Vučić: Sa dve prosečne plate može da se živi pristojno\nPosted date: јануар 06, 2021 In: ŽIVOT\nProsečna plata u Srbiji je 60.300 dinara, a predsednik Srbije Aleksandar Vučić smatra da sa dve takve plate može da se živi pristojno.\n„Nisam ja neko ko živi mimo sveta i dobro znam da nije lako ako porodica ima samo jednu platu i kada je ona 80.000. Ali mora da se ima u vidu da smo u prošlosti imali stopu nezaposlenosti od 26 odsto, a da je ona danas između osam i devet odsto, što znači da u najvećem broju porodica imamo više od jedne plate. Mislite li da bih predlagao da svima isplatimo po 100 evra da ne znam koliko to ljudima znači? Naravno da je teško, ali ne može Srbija za šest godina da sustigne Nemačku“, rekao je Vučić za „Večernje novosti“.\nPredsednik Srbije je dodao da se polako približavamo tom standardu i da će to da traje.\n„Plate će na kraju 2025. godine da budu blizu 900 evra, mada sve zavisi i od korone, koja nas je prošle godine upropastila. Ni tada to neće biti dovoljno dobro, ali će biti tri puta više nego 2014. godine. To pokazuje da se krećemo u dobrom pravcu. Ako neko kaže da može da poveća platu za 150 evra na godišnjem nivou, taj je notorni lažov, jer bi nam za to bila potrebna stopa rasta koja ne postoji ni u Aziji, a kamo li u Evropi“, kazao je Vučić.\nOn poručuje narednim generacijama da treba da se koncentrišu na ostanak u Srbiji.\n„Razlika se drastično smanjuje između onoga kako je napolju i onoga što imamo u svojoj zemlji. Vratio se Stefan Milenković, vraćaju se inženjeri, drugi uspešni ljudi, koji ovde imaju visoku platu. Ali zato moramo da vodimo računa da im ne ostavimo visok javni dug i da imaju posao“, ocenio je predsednik Srbije.\nNa pitanje kako bi ocenio stanje demokratije na skali od 1 do 10, Vučić je rekao da ne može on da daje ocene, ali da je u Srbiji svakome dozvoljeno da govorio, piše i javno iskazuje stavove, prenosi b92.\n„Ne znam, neki bi rekli da sam i gore od autokrate, neke to ne zanima, a neki treći bi rekli da nikada nismo imali više sloboda i neodgovornosti u izgovaranju najodvratnijih mogućih gadosti protiv ljudi iz vlasti. Svakako da ima i stvari koje moramo da popravljamo, kao što ima i preterivanja u priči o nepostojanju demokratije, zarad političkih pritisaka“, kazao je on.\nMoj muž je prestao da hrče kada mi je prijatelj dao ovaj čudesan lek!\nNAJBOLJI RECEPT ZA LEČENJE RAKA: Više od 50 godina “BUDVIG DIJETA” nemačke doktorke, uspešno leči pacijente\nVanzemaljski sarkofag na Marsu je dokaz drevne marsovske civilizacije – FOTO + VIDEO\nTAJNE RUSKE MAGIJE: Upotrebite predmete iz kuće da ostvarite svaku želju\nSutra slavimo Blagu Mariju: U čast zaštitnice žena, ovo obavezno uradite!\nKONAČNO PRIZNANJE – HITLER UMRO U PARAGVAJU 1973: Evo ko mu je organizovao beg i gde je sahranjen …\nSRPSKI ANALITIČAR: Era nafte je gotova, evo ko to neće preživeti i šta će se desiti …\nHOROSKOP ZA 13. MAJ: Ovan danas može dobiti ponudu za bolje radno mesto\nŠid: Protest protiv migranata, zatraženo da se iz Srbije iseli organizacija koja ih hrani\nSVETSKI SKANDAL – IMPERIJA BOLA ZARAĐUJE MILIJARDE: Proizvode lek protiv bolova koji izaziva visoku zavisnost


„Akvarijum Boka“otvorio Centar za zaštitu biodiverziteta Jadrana – Portal Kotor\nPrikupljanje prijedloga za kandidate opštinske nagrade\nU Kotoru boravi 1105 prijavljenih gostiju\nFormiranje jedinstvenog reciklažnog centra\nNovinari iz Slovenije u posjeti Crnoj Gori\nViše naselja bez struje od 09 do 13 časova\nPretežno sunčano, temperatura do 23 stepena\nCrni korona presjek-13 smrtnih slučajeva\nRekonstrukcija hotela Teuta\nRuska televizija „NTV“ snima popularnu emisiju u Crnoj Gori\nIzložba „Tragovi prošlosti kao kod za trajanje“\n„Primorac“ u drugoj rundi kvalifikacija za ligu šampiona\n„Akvarijum Boka“otvorio Centar…\n„Akvarijum Boka“otvorio Centar za zaštitu biodiverziteta Jadrana\nInstitut za biologiju mora Univerziteta Crne Gore (UCG) svečano je otvorio Centar za zaštitu biodiverziteta Jadrana „Akvarijum Boka“, kao svoju novu organizacionu jedinicu sa javnim akvarijumom i spasilačkim centrom za morske kornjače.\nDirektor Instituta Aleksandar Joksimović je na svečanom otvaranju rekao da je ovo prekretnica za Institut za biologiju mora čija se šezdesetogodišnjica osnivanja obilježava ove godine.\n„Uspostavljanje Akvarijuma Boka kao naše šeste organizacione jedinice dodatno će ojačati naše kapacitete, a prvi javni morski akvarijum u Crnoj Gori doprineće našim aktivnostima za stvaranje široke koalicije za zaštitu Jadrana“, rekao je Joksimović.\nAmbasador Kraljevine Norveške u Beogradu, Jørn Eugene Gjelstad, rekao je da je uz Norvešku podršku, kroz projekat Monteaqua, uspostavljen jedini javni akvarijum u Crnoj Gori koji je razvio kapacitete za očuvanje biodiverziteta vodenih ekosistema u vještačkim uslovima, što je važno za obezbjeđivanje reprodukcije ugroženih vrsta.\nMinistar poljoprivrede, šumarstva i vodoprivrede Aleksandar Stijović istakao je da će Akvarijum biti glavno mjesto za obrazovanje o živom svijetu Jadranskog mora, posebno o ranjivim vrstama koje traže posebnu zaštitu.\n„Crna Gora će i dalje biti posvećena intenzivnom radu na uspostavljanju održivog ribarstva i očuvanju zdravog morskog ekosistema“, poručio je Stijović.\nRektor UCG Vladimir Božović rekao je da otvaranje Akvarijuma ciljno dešavanje dugog i značajnog projekta, kojeg je UCG sa partnerima održavao već neko vrijeme.\n“Smatram da je Institut za biologiju mora, prvenstveno kao nosilac čitave priče, pokazao da je u svakom pogledu svjetionik naučno-obrazovne misije”, istakao je Božović.\nDirektor Javnog preduzeća Morsko dobro, Mladen Mikijelj, rekao je da zgradnja ove turističke i obrazovne atrakcije predstavlja dobar primjer korišćenja sredstava iz EU fondova, sa nadom da će još više institucija krenuti sa ovom praksom.\nRukovodilac Centra za zaštitu biodiverziteta Jadrana „Boka akvarijum“ Mirko Đurović istakao je da će Akvarijum Boka biti dodatna vrijednost turističkoj ponudi grada Kotora i Crne Gore.\nTrudićemo se da prikažemo svu raskoš i bogatstvo živog svijeta Jadranskog mora, a najmlađim generacijama ćemo pripremiti niz edukativnih programa kako bi se na najbolji mogući način obrazovali u buduće ekologe i ljubitelje prirode“, rekao je Đurović.\nArhitektonski projekat Akvarijum Boka uradio je Studio Enforma iz Kotora. Radove na rekonstrukciji zgrade Instituta za potrebe akvarijuma Boka izvelo je preduzeće LD Gradnja iz Nikšića, od decembra 2018. do aprila 2020. godine. Akvarijumske rezervoare sa pratećom opremom isporučila je i sastavila kompanija Panaque iz Rima u Italiji.\nTags: akvrijumUniverzitet Crne Gore\nViše naselja bez struje od 09 do...\nDio Kotora danas bez struje\n19 октобра, 2021 Portal Kotor\n18 октобра, 2021 Portal Kotor


Ima li Srbija dovoljno lobista? - 24.07.2021, Sputnik Srbija\nIma li Srbija dovoljno lobista?\nNajjači lobiji u svetu po pravilu uvek su tamo gde su najveći interesi i novac. Lobiranje, kako političko, tako i privredno, smatra se vrlo važnim alatom u... 24.07.2021, Sputnik Srbija\nUsvajanjem Zakona o lobiranju koji je stupio na snagu u avgustu 2019. godine u Srbiji je uveden vrlo važan mehanizam za borbu protiv korupcije, a sama delatnost lobiranja preusmerena je u legalne tokove, objašnjava za portal „Biznis“ predsednik Društva lobista Srbije Nenad Vuković.„U registru Agencije za sprečavanje korupcije danas ima 33 registrovanih lobista kao fizičkih lica i tri pravna lica, dok stranih fizičkih i pravnih lica, koja takođe imaju mogućnost da se registruju, za sada nema“, kaže Vuković i dodaje da se uvođenje lobiranja nigde ne dešava preko noći, ali je veoma značajno što je zakonom ponuđen mehanizam da se propisi menjaju, donose i ukidaju na zakonom predviđen i transparentan način.„Zakon je usvojen, ali je neophodno da se on polako usvoji, kako u privrednoj, tako i u političkoj praksi. Na ekonomske tokove on tek treba da počne da utiče, ali je pandemija malo usporila njegovu primenu, tako da Zakon o lobiranju tek treba da pruži svoj pravi efekat. Sada je potreban dodatni napor, kako države, tako i lobista i Agencije za sprečavanje korupcije“, navodi Vuković.Na pitanje gde je granica između lobiranja i korupcije, zbog čega mnogi ovu profesiju često smatraju sumnjivom, prvi srpski lobista navodi da se zbog donošenja ovog zakona raznorazni neformalni savetnici polako pomeraju u sivu zonu, jer sada postoji način da se legalno lobira.Gde je Srbija kada je reč o lobiranjuNajjači lobiji uvek su tamo gde su velike korporacije i industrije i gde se „vrti“ najveći novac. Kako objašnjava naš sagovornik, lobiranje je prisutno uvek kada neka nova industrija ulazi na tržište, kada povećava svoje investicije i ulogu na određenom tržištu.„Kada se radi o ekonomskom lobiranju razlika postoji u odnosu na trenutni status država. Zemlje u regionu koje su po ovom pitanju odmakle od nas su one koje su pre primljene u EU. Hrvatska, Slovenija, pre toga Mađarska i Rumunija, već su naučile kako funkcionišu mehanizmi u EU i kako se treba boriti za sopstveni interes. Ulazak u EU ne podrazumeva automatsko blagostanje i pristup fondovima. Sve to zahteva veoma suptilna lobiranja jer je Brisel, posle Vašingtona, drugo čvorište kada je reč o lobiranju, to znaju svi koji dolaze u kontakt sa stranim investitorima i briselskom administracijom“.\nNajjači lobiji u svetu po pravilu uvek su tamo gde su najveći interesi i novac. Lobiranje, kako političko, tako i privredno, smatra se vrlo važnim alatom u borbi za različite interese zbog čega mnogi imaju oprečna mišljenja o lobistima.\nUsvajanjem Zakona o lobiranju koji je stupio na snagu u avgustu 2019. godine u Srbiji je uveden vrlo važan mehanizam za borbu protiv korupcije, a sama delatnost lobiranja preusmerena je u legalne tokove, objašnjava za portal „Biznis“ predsednik Društva lobista Srbije Nenad Vuković.\n„U registru Agencije za sprečavanje korupcije danas ima 33 registrovanih lobista kao fizičkih lica i tri pravna lica, dok stranih fizičkih i pravnih lica, koja takođe imaju mogućnost da se registruju, za sada nema“, kaže Vuković i dodaje da se uvođenje lobiranja nigde ne dešava preko noći, ali je veoma značajno što je zakonom ponuđen mehanizam da se propisi menjaju, donose i ukidaju na zakonom predviđen i transparentan način.\n„Zakon je usvojen, ali je neophodno da se on polako usvoji, kako u privrednoj, tako i u političkoj praksi. Na ekonomske tokove on tek treba da počne da utiče, ali je pandemija malo usporila njegovu primenu, tako da Zakon o lobiranju tek treba da pruži svoj pravi efekat. Sada je potreban dodatni napor, kako države, tako i lobista i Agencije za sprečavanje korupcije“, navodi Vuković.\nNa pitanje gde je granica između lobiranja i korupcije, zbog čega mnogi ovu profesiju često smatraju sumnjivom, prvi srpski lobista navodi da se zbog donošenja ovog zakona raznorazni neformalni savetnici polako pomeraju u sivu zonu, jer sada postoji način da se legalno lobira.\n„Lobiranje je transparentan, na zakonu zasnovan, organizovan uticaj na donosioce odluka. Posao lobiste je da se zalaže za interes svog klijenta, ali isključivo u skladu sa javnim interesom i dozvoljenim sredstvima, koristeći naučne, ekonomske i političke argumente“.\nGde je Srbija kada je reč o lobiranju\nNajjači lobiji uvek su tamo gde su velike korporacije i industrije i gde se „vrti“ najveći novac. Kako objašnjava naš sagovornik, lobiranje je prisutno uvek kada neka nova industrija ulazi na tržište, kada povećava svoje investicije i ulogu na određenom tržištu.\n„Kada se radi o ekonomskom lobiranju razlika postoji u odnosu na trenutni status država. Zemlje u regionu koje su po ovom pitanju odmakle od nas su one koje su pre primljene u EU. Hrvatska, Slovenija, pre toga Mađarska i Rumunija, već su naučile kako funkcionišu mehanizmi u EU i kako se treba boriti za sopstveni interes. Ulazak u EU ne podrazumeva automatsko blagostanje i pristup fondovima. Sve to zahteva veoma suptilna lobiranja jer je Brisel, posle Vašingtona, drugo čvorište kada je reč o lobiranju, to znaju svi koji dolaze u kontakt sa stranim investitorima i briselskom administracijom“.


Šešelj: Nikolić najslabija karika vlasti\nBeograd -- Najslabija karika u lancu naprednjačke vlasti je Tomislav Nikolić i da bi se ta vlast ruinirala njega najviše treba napadati, kaže lider SRS Vojislav Šešelj.\n"Najviše njega napadam, on se namestio nekim stvarima koje kod (Aleksandra) Vučića još ne možete naći - rasipa se bogatstvom, zida kuće i stanove, crkvu-mauzolej na Oplencu, pljačka novac iz fondacije Dragice Nikolić", rekao je Šešelj za N1 i ponovio optužbe da predsednik Srbije ima lažnu fakultetsku diplomu.\nOn kaže da nije istina da je blag prema Aleksandru Vučiću i da se to vidi na svim njegovim konferencijama od kada se vratio iz Haga, ali da taj utisak može da počiva na realnim činjenicama. "Opšti politički interes je da, dok Vučić odoleva pritiscima spolja da uvede sankcije Rusiji, moj odnos prema njemu bude nešto blaži, nego u slučaju da on te sankcije uvede. Tada više ne bi bilo obzira", rekao je Šešelj. Lider radikala je naveo da premijera Vučića neprekidno napada zbog politike prema EU i provocira da izađe na televizijski duel. "Tomislav Nikolić i Aleksandar Vučić bili su moji najbliži saradnici, zameram im što su izdali ideologiju Srpske radikalne stranke, promenili je preko noći za 180 stepeni, ali nije mi žao nijednog dana provedenog u Hagu - ja sam to želeo", rekao je Šešelj. Govoreći o Beogradu na vodi, predsednik SRS je rekao da to, kao idealistički projekat, može da predstavlja u javnosti nešto o čemu će ljudi razgovarati i truditi se da postignu, a da li bi ga prihvatio, zavisi od onoga ko bi u taj projekat investirao. "Ako će se sve svesti na to da samo naša država investira u projekat, onda je to je pogrešno. Ako se mogu zaista naći stranci da investiraju, onda bi to bio dobar, opravdan projekat, ali ja te strance ne vidim na vidiku", rekao je Šešelj. On je naveo da bi prihvatio da formira vlast samo sa onim strankama koje su protiv ulaska Srbije u EU i koje su za integraciju sa Rusijom i ocenio da je malo takvih u sadašnjem sastavu parlamenta, ali i izvan njega. „Ali da pravimo koaliciju sa onima koji su gori od Vučića i naprednjaka, to nikada nećemo uraditi. Ne mislite valjda da bismo pravili koalicije sa Borisom Tadićem, sa Čedomirom Jovanovićem, sa Nenadom Čankom. Na lokalu je sve drugačije, tu se ne vodi nacionalna politika i polazi se od interesa građana", kaže Šešelj. Šešelj je rekao da su, kad se vratio iz Haga, SRS-u davali šest odsto, i sada isto toliko daju, "posle svih ovih aktivnosti koje smo imali za godinu i četiri meseca". "Ja očekujem da ćemo imati veoma dobre rezultate, ubeđen sam da ćemo imati više od 20 odsto. Ali mi želimo da odmah osvojimo vlast", rekao je lider radikala i dodao: "Malo je realno da uzmemo svu vlast baš na ovim izborima, naši su sledeći". Šešelj je ponovio da nema nikakav kontakt s Vučićem.\n« Mađarska postavlja kapiju na pruzi Subotica-Segedin? Čanak: Ko je pravio snimke neka otpusti tonca »


Vučić: Nais otpustio 60 radnika!? Iz hotela se izvinjavaju: Nema otpuštanja\n24/03/2020 | 20:31\nPredsednik Srbije Aleksandar Vučić objavio je na svom Instagram nalogu da je, prema njegovim saznanjima, hotel Nais u Nišu otpustio 60 odsto radnika u vreme epidemije koronavirusa i da zbog toga neće imati podršku države.\n“Kako saznajem, hotel Nais u vlasništvu Ivice Tončeva otpustio je 60 posto radnika”, napisao je Vučić na Instagram nalogu @buducnostsrbijeav.\n“To je njegovo pravo, ali zbog toga neće imati apsolutno nikakvu podršku države Srbije, Još jednom molim poslodavce da čuvaju svoje radnike”, napisao je Vučić.\nTončev, koji je uvek tvrdio da su vlasnice hotela njegove ćerke, bio je nedostupan za komentar, a u hotelu se izvinjavaju predsedniku i radnicima i kažu da otpuštanja neće biti.\nVučić je u ponedeljak najavio ekonomske mere za privrednike i preduzetnike, pre svega za sektore turizma, ugostiteljstva i hotelijerstva koji zbog virusa i vanrednog stanja najviše gube.\nTom prilikom je zamolio sve da ne otpuštaju radnike, jer kako je rekao, oni koji otpuštaju neće moći da računaju na pomoć države.\nDa li je i koliko radnika otpušteno iz Naisa, novinari nisu mogli da saznaju, jer je Tončev, kojeg je Vučić označio kao vlasnika, nedostupan na broj poznat redakciji Južnih vesti.\nZvanični podaci iz APR kažu da su ćerke Ivice Tončeva zapravo manjinski vlasnici sa ukupnim udelom od 36 odsto, dok je zvanični zakonski zastupnik Dejan Momčilović.\nIz hotela za Južne vesti kažu da se pre svega izvinjavaju Vučiću i radnicima “koji su se uznemirili zbog mogućnosti da izgube svoja radna mesta, kao i svima koji svakodnevno ulažu ogromne napore u borbi protiv koronavirusa”.\nNakon reakcije predsednika Vućića, a svesni ozbiljnosti situacije u kojoj se nalazi Srbija odlučili smo da uprkos ekonomskim gubicima koji nam predstoje ipak sve radnike ostavimo na platnom spisku hotela, nezavisno od radnog statusa, do kraja vanrednog stanja.\n“Odlučili smo da sačuvamo sve svoje radnike i njihove porodice da bismo uživali u vremenu koje dolazi nakon pobede nad koronavirusom”, poručuju iz hotela.\nIzvor: Nedeljnik, Južne vesti\nHrvatski paket pomoći – 4 milijarde evra za privredu\nKoliko košta noć u BAROKNOM hotelu u centru Beograda? (FOTO)


Milorad Dodik: Mesić je obični glasnogovornik sarajevske čaršije - Index.hr\nMilorad Dodik: Mesić je obični glasnogovornik sarajevske čaršije\n"REPUBLIKA Srpska, kao trajna i neupitna kategorija, s potpunom političkom i ekonomskom stabilnošću, čvrsto je opredijeljena za mir i stabilnost u BiH i regiji i kao takva svakodnevno daje svoj doprinos održavanju stabilnosti", reakcija je iz ureda premijera RS Milorada Dodika, nakon što je hrvatski predsjednik njega optužio da "provodi istu politiku kao nekadašnji beogradski vlastodržac". Takav stav Mesić je izrazio za internetsko izdanje njemačkog "Spiegela", a osim toga je kazao da je Republika Srpska "zasnovana na etničkim čišćenjima i genocidu" te da kao takva "još uvijek živi".\nKako stoji u navedenom priopćenju, nije prvi put da "Mesić, ali i 'Spiegel', preuzimaju ulogu glasnogovornika sarajevske političke čaršije, te da govorom mržnje, uvredama i antidaytonskim izjavama nasrću na RS i premijera Milorada Dodika".\n"Predsjednik Hrvatske očigledno ima defekt oko činjenica, dok Republiku Srpsku kvalificira kao 'bure baruta', jer bi u protivnom svakako znao da RS nikada nije bila stabilnija i kako predstavlja uspješniji dio BiH, gotovo na svim razinama, te kao takva ne može i ne želi biti prijetnja nikome", ocjenjuje se u priopćenju.\n"Mesić nema nikakav kredibilitet jer je političar koji odlazi"\nNadalje se navodi da je Mesić već više puta upozoren da je RS legitimno nastala iz potrebe ljudi da u vrijeme tragičnog raspada Jugoslavije, čiji je "rušitelj bio g. Mesić", stvore političko teritorijalnu organizaciju radi vlastite zaštite.\n"Javni nastupi g. Mesića nas ne čude jer su nam još uvijek svježa sjećanja na njegovu ratnohuškačku politiku koje se, očigledno, nije okanio. Za utjehu je činjenica da njegovo zlonamjerno uplitanje u unutrašnju politiku RS i BiH nema nikakav kredibilitet jer je g. Mesić političar koji odlazi i koji pripada prošlosti", stoji na koncu priopćenja.


Kompanija AUTOTECHNA BARÁNEK, Ltd je osnovana 1990. godine u gradu Zvolenu kao prva prodavnica autodelova u privatnom vlasništvu u Slovačkoj. Njihova delatnost je distribucija rezervnih delova za putnička i komercijalna vozila, motorcikle kao i dodatne opreme za trkačke automobile.\nS obzirom na činjenicu da je menadžment veliki ljubitelj reli trka, ova kompanija u svojoj ponudi ima i široku lepezu proizvoda iz oblasti auto aksesoara i kompletne opreme za reli vozače. Svojim kupcima nude i mogućnost iznajmljivanja ove vrste opreme.\nKupcima u maloprodaji su na raspolaganju, pored rezervnih delova, dodatne opreme, i ostali proizvodi koji mogu zadovoljiti potrebe i najzahtevnijih potrošača.\nU kompaniji radi više od 80 zaposlenih, koji su zaduženi za funkcionisanje tri veleprodajna magacina u gradovima Zvolen, Košice i Šaľa, kao i osam maloprodajnih objekata na različitim lokacijama. U svom asortimanu poseduju artikle poznatih proizvodjača autodelova iz Italije, Engleske i Španije.\nGlavni cilj ove kompanije je da svojim klijentima pruži profesionalnu, kvalitetnu i brzu uslugu, samim tim se njihov asortiman kao i prodajni sistem iz dana u dan povećava. Saradnja sa ovakvim preduzećem je privilegija i uspeh.\nNaš kvalitet delimo sa uspešnima širom Evrope.\nWeb sajt: www.autotechna.sk